url: =I khuaciat i kepbit ding kisam ~ Sia Do Khup :: ZOMI DAILY\nposted on 24 June 2021 at 9:16 am Lomkholna: News, Zomi\nGamdang a omte bek huhna i ngak ding hisam lo hi. Khua khatah a cithei zawdeuh om ciat hi. Ei khua ciat adingin thasanin piakkhiat kipat hun ta hi. Lockdown ding vai ahi zongin oxygen vai ahi zongin i khua sungah fund zong masa ciat ni. Hih natna khua kim phial ah hong kizel hita mawk ahih manin kipawlna, khat leh nih ii sep zawh ding hi nawn lo hi.\nI KIKHASIAT LAWH DING NAI MAHMAH TA HI\nTulaitak a kiphal tak a, a piakhia sanggamte pen khua tuamtuam pan ahi hi. Cikha bek ahih lai-in vaihawm baih lam mahmah hi. Tuin Covid 19 tunna khua tam lua ta ahih manin i sum i van neihte in hong cin nawnlo ding hita hi. “Ko khua hong kiphawk lo” cih hong om loh phamawh ta hi. Tua bang hong om loh nadingin i khua ciat adingin khua ngak pawl zong i hanciam ding kithawi kholh ding ahi hi.\nA LUNGKHAM HUAI KHUAHUN PAI ZIA\nKawlpi ah Covid nasia mahmah ta a, nisimin misi tampipi om den ta hi. Ko veng sung bekbekah zong i it mahmah mi thum bangin tuni in hong nusia hi. Sai pawlkhat kikhak ta a, zatui deih bangbang kingah zo nawnlo hi. Kim Taihte thukhualin kong hong kiukiau lai uh ahih manin zatui lei ding mi kigual zihziah hi. Phone ka setset hangin len man lo uh ahih manin a phual ah ka pai a, amai lam dim lua ahih manin innpang lam zato kilahna lam pan Syamate kiang huhna ka ngen mai hi.\nZATUI SAI TEN ZONG DEIH ZAHZAH NGAH NAWN LO\n“Zatui zuakte kiangah ‘Hehpihna tawh phone na len un, Sia Do Khup in ci’ hong cihsak ve” ka ci hi. Amau inn pan mahin phone tawh ka kiho liang uh hi. “Sia aw hih a phual a ngak tam lua hi, zatui a lom a lei ding hong guansak man kei nung” hong ci uh hi. “Kham lam a ka puak ding hi, hehpihna tawh” ka ci teitei mawk hi. Ka zatui deih teng kingah zo nawn lo hi. “Sia aw ko zong nidang bangin deih zahzah lei khuan ngah nawnlo, Kawlgam bupah zatui haksa ahih manin zatui sai khat in tua zah lei thei ding, cih tawh hong hawmsak ta hi” ci mawk hi.\nKhua, pawlpi, veng, mimalin a kisam van leh na thu leh la vaihawm kholh hun mahmah ta hi.\nTUNI ZOGAM SUNG DIN MUN A NUAI A BANG HI.\nCikha ah mi 96 kisit a, mi 21 positive hi. Cikha pan 239 a kimuhna hita hi.\nTonzang ah 24 kisit a, mi 6 positive hi. Tonzang ah 205 a kimuhna hita hi.\nTedim ah 174 kisit a, mi 63 positive hi. Tedim ah 105 a kimuhna hi ta hi.\nKisit kim zo hileh Zomite sungah a tulsawm a sim om ding hita hi. Hong damsak thei, pulnatna a vengsak thei, Topa kiangah thungen ciat ni.\nMore: Banghang in pulnatna tunghiam ~ Sia Do Khup\nTonzang Siavuanpa Dr. Khai (JK Thang Sian Khai) hong puakna a nuai a bang ahi hi. Dr. Khai in i nasepna a lawhcin theih nadingin nakpi takin hong huh ahih manin ama tungah lungdamna lianpi i ko hi. Sia Do Khup\nPrevious: Welcome to Portland: Kong ngaklahta uhhi ~ Dr. Hau Za Cin\nNext: Nu Piang Ngaih Don vai: Thong ah kum 30 kiden nading\nTulai Kawlgam khuahun (Feb 27) ~ Pu Thangboi\nPasian koici na zahtak hiam? ~ Dr. Kaipi


timestamp: atn

url: =1947 Panglong leh 21st Ce. Panglong Etkaakna ~ Pu Zokhai :: ZOMI DAILY\nposted on 30 August 2016 at 11:05 am UTC+9:30 Lomkholna: Myanmar, News, Politics, Zokhai\n1947 Panglong pan-in,\nGen. Aung San-in Kawlgam Topenna alaaknop takciang-in tua-hun laai-a Kawlgam-pen Kachin State, Shan State, Chin State cihte kihello zaangkuamteng ahihtawh kituak-in Kawlgam zaangkuamteng bekmah Topenna piakding, Mualgamte atuamciat-a piakding British te’ geelna thei ahihman-in England pan-in hongciah vingveng-in Mualmi makaaite zawn semsem-a 1947 Panglong hongbawl saisai ahihi.\nTheihlohkaal-a Mualmite Thaang-awk suak hiau-hi. Ahizong-in Gen. Aung San’ Socialist Programme taktak-pen thusia hilo-a, Mualmite-in a-uutleh “kum 10 khit-ah Topenna la-thei” cih hel se-hi. Hih “kum 10 khit-a inntuan theihna”-pen Kawlngian-mah hi-a, kum 10 kipaipihleh inntuan zolo ding-a or inntuan nuam nawnlo zahkhop-a innteek lungsim guanding aci-zong hikha dinghi. Galone U Saw min-tawh Gen. Aung San kisuamlum-a, tua nung-ah Panglong Thuciam-pen vutkhu vaaikhu-in kimelhcip ahihi.\nTu-in 21st Panglong hongging leuleu-a, Panglong khawmpi-tawh akisuun khawmpi neihding aki-puakluut nung-ah “Pu CSThang-in 21st Panglong ci lehang” acih minphuah tungtawn-a 21st Panglong akici hi-in, tua nangawn “Union Peace Conference” kici veve-hi. Hihte-pen political battlefield-ah kimawlna, kipanna, kigeiina ahihlam phawk-huai aci-nuam hihang. Pu CSThang mihai hisaamlo ahihman-in a-uut pepeuh hong sunggawp loding-in upmawhhuai-a, athusun khempeuh Kawl Gamukte’n thusim khin loding theihsa-hi.\n1947 Panglong-ah limkaai-in Zomi kihel napi “Zomi” min-tawh hi peuhmah lo-in “Chin” min-tawh hi sese-hi. Tua hun-a kipan Chin State hongkip suak-a, Khalkha, Falam, Mindat lamte-in “Chin minam hi-ung” cihthu pomkip kineih-in politics hong kimawl uh-a, damdam-in Tedim Tonzaang hong nelhsiah ciang-in “Zomi” hong phulaam kiik-hi.\nKhenkhat-in Panglong limkaihna-ah Zomi khat-in akaih man-in Chin State-pen Zogam – Zomi State or Zogam State or Zo State-a laihding cih lungdeih-in nei uh-a, Chin State-a mite Zomi kicih sakding lunggulh uhhi. A-uutlo mite Zomi va-kicih sakding ngaihsutna-pen eizong Chin hong kicih uutlo-a “Zomi” I-kicih mah-tawh akibang liinlian ahihman-in thutanglo (unfair) ahihi. Leitung khanzia-tawh kizuui-in “Laimi” asihpih ngam khat-pen “Zomi” kicihsak gumsan mawkding-pen gaalkaap kumpi paidaan ahihi.\nKhenkhat leuleu-in Panglong-ah Zomi khat-in lim akaih zenzen hang-in “Chin” min-tawh hi-in, tu-in Zomi akici sinsente-pen Tedim Tonzaang leh Myone eukhiat zeuhzeuh pawlkhat-ah ahihteh hihteng gawmtuah-a khantoh nading leitang: thuneihna leitang kisam hihang cihthu lungdeih-in kinei-hi, banghanghiam cihleh Chin-tawh aki kalsuan laaiteng Falam-pen District ahihman-in Tedim-a akivaan theilote Falam zuan daldal-a gen kuul dending, Zomi vaai kimlaai Falam-a alem zoloteng Hakha-ah tokaai duakduak dending, tua sang-in…\nZOMI leh ZOMI Kivaaipuakna akineih theih nading-in Zomite’ thuneihna Leitang akisam ahihi cihthu kipomkip-hi.\nHih thu-nih sungpan-in koizaw pratical, feasible zaw-hiam cih nangmah-in na-telthei dinghi. Zomite’ phattuam nading, thuneih nading-pen Zomi leh Zogam leitang ahih kuul-a, Chin State buppi huam-a maa I-pan sawmleh “Chin” akici innteek akisa-mahmah khinsa minamte gaalkaap ukna daan-a zialding I-hihkei naakleh apiang theilo, apiang loding, akilawmlo ngaihsutna, akilawmlo minamdang vaatmaai nopna, nuaisiah nopna lungsim ahihi.\n21st Ce. Panglong leuleu-zong Gen. Aung San-in Topenna laak nading-a Mualmite akaihkhop paksaisai mah-tawh kizawitawn-in DASSK-in UNO Next Meeting-ah “Kawlgam-a Union Peace bawl giap kahi-maw” acih nopna ciangkhawng-tawh UNO Meeting ma-a bawl paksaisai dingmah avaaihawm hileh kilawm mawhlo-hi. Abulpi penpen-a Peace deihna zelhkimding’ sang-in ahampi-a Conference neih pakding masakzaw hileh kilawm mawhlo ahihman-in thautawi khenkhat uutlo lel-hi.\nZomi-inbel thau-lah tawi khollo I-hihtawh kizuui-in “Peace” limlim lungkimpih cihciang I-lahding longal thuneihna leh thuukluutna omlo-hi. ZCD te Conference vasiim ding-a, Pu CSThang in ahihleh thusuutna hunbel ngah-in thusungsung kha mawhlo ding-a, ahizong-in thuneihna, inntuanna-a kipan federal-tawh kituak namkeete’ hihtheihna (minority rights) te nangawn kipsakna cihte omtuak khollo-hi, omlo dinghi, hanghanghiam cihleh alimbek ahihi.\nMimal muhna-ahbel 1947 Panglong leh 2016 Panglong-pen apianzia kibang simsim-a, 1947-a-pen Mualmite’ ading Lampi Hoih tamzaw, geekzaw thamtham-in, 2016-a-pen ahihleh Kawl thuneite-in khuaknimna-tawh thautang-tawh kum 69 sung hong ukcip khitnung ahihman-in limci lozaw thamtham cih kei mimal muhna ahihi. Gen. Aung San-in “Kum 10 nung-ah inntuan thei” acih nangawn 2016-ah hel vetlo, genvet lohding-a aki khensat ahihi.\n2016 Panglong-in Kawlgam ahuampi-a nengcik khat kilemna om zawdeuh cihciang ahihkeileh Mualmite’ ading hamphatna lianpi lawh loding cih mimal muhna ahihi. Tua kawmkaal-ah thusung ding-a pai Minam Palaai te-in asunkhialleh akta duhgawl kilawh khup thei mawhloding dinmun ahihi. Alianlua lametna, agollua kimuanna-in hong susia thei mawhlo dinghi. Tua ahihman-in ahiciang khat thusunna adiak-in Zomi vaai-ah Chin State sung-a mi khempeuh Zomi kicihding atamzaw lungkim henla Zomi kici phengphang mah talehang vaaihawmteng Chin State vaaihawm tengmah hong kizom tolelding, Zomi taktak akicite-in angei-mah bangden lelding cbt…\n1947 Panglong-pen asialam-in en lehang Gen. Aung San-in Mualmite hong kheempaai Ni hi-a, 21st Ce. Panglong-pen Nobel Peace Laureate DASSK-in Mualmite hong zoltuuk ni hikha mawhloding-hi, tuabang-a a-um a-saang thautawi khenkhat-in nial uhhi. Khenkhat-in “athu alim-in kihel pong” dinmun-tawh kihelding uhhi.\nZomite bang dinmun-tawh akihelding I-hidiam? Min, mipi kheemna, lametna golpi, kimuanna lianpi cbt koipen??? Zomi dinmun mah-tawh or Chin State or Chin is Zo or cbt…….\nPrevious: Lai tawh Pasian na sepna ~ Jacob Mung\nNext: Nisim Soft Drink bungnihval dawnna hangin Cancer ki ngahbaih (79% Risk)


url: =Lih Li (Rih) Tuili Thu (Rih Lake). Gelh - Dr. James Suan Za Dong, Australia - Laibu Saal\nHome > Taangthu > Lih Li (Rih) Tuili Thu (Rih Lake). Gelh - Dr. James Suan Za Dong, Australia\nLih Li (Rih) Tuili Thu (Rih Lake). Gelh - Dr. James Suan Za Dong, Australia\nRih ong pian khiatna tangthu Zomi te'n i nei zongin ka za kha ngei kei hi. A zongin nidang pekin ei Zomi ( Tedim mi)te tangthu sungah Rih thu om lua hi. Ei Zomi(Tedim kampau)te in Lih Li ih ci a, hih ( Lih Tuili) Lih Li thu ka neu lai pek un akigen ngei kei theihna a nuai bang tengin tomkim kong pulak hi.\nLih Li (Rih) tuili pen mual tung khat ah a-om alamdang tuilipi khat ahi hi. Amual ih suah ciangin van dum bangin, dum dide ahih manin i diipkuain lipkhap huai mahmah hi. Zogam ah tua bang tui lianpi kimu ngeilo ahih manin taanglai i pu i pate-in na lipkhap mahmah uh aa minthang sak mahmah hi. Akiim ah i pai ciangin daaitakin pai khiankhian leng atui daai dide hi. Pau-in gamlum le hang atui kilok damdam kici hi. Nidang lai-in i pu i pate-in tua Lih Li panin ak, ui le zawhngeute kingah thei ci-in um uh hi. Tua inn ganhingte a nei dawite kiangah a nget uh ciangin, bel tawh kingenin/ kikhek uh hi. Tua bangin bel tawh akikhekna pan khatvei bel tawvang khat tawh khek kha uh a, a dawite lungkim lo-in tua aa kipanin kikheek thei nawnlo hi, kici hi.\nLih Li (Rih) tui pen siangtho tawntung ahih manin, asung ah ninpa nahthel akiat ciangin phialphiah vasate-in tuah khia pah lianlian hi. Tua Lih Li gei ah a taang neilo gua nam khat po a, tua gua tawh saili kibawl leh ih kap pepeuh kikha/ kiman lianlian hi ci-in kigen hi. Tua upna hang mah tawh tua guate ki-lala ahih manin tuhun ciangin cimang khinin om nawn lo hi. Japan gal ven khit diak ciangin Lih tuili sung ah Mangkang kumpite in van manpha, sum manpha tampi seel ding cih ki ummawh ngei ahih manin atui khahkhia / heikhiat sawmin India gamgi lam pan kito ngei hi. Tua bangin akitawhkhiat laitak sun khua pha mahmah kimlai-in huihpi nungin mei vom kai-in guah leh huihpi ki thuahin om ahih manin kizom nawn lo-in atawh bang uh bangin om lai hi. 1975-1976 kum pawlin Chin Affairs Council Member-te Lih tuili a en dingin zan tam in pai uh hi. Zingsang tungin Bo Tin Zam tua bual gei ah lam a siauh leh, Sakol lutang cia apha ganging namkhat tui sung panin ong dawk khia mu in, tui sungah lut / tum kik ci hi. Bang lutang a hiam cih cian takin mu lo/ kitheilo ci hi.\nLih Li pen nidang Mangkangte'n India tawh gamgi ong khen maa un, Mizote gam hi thei kha mah dingin ki-ummawh hi. Ahih hangin Mizo i cih Lusei, Hualngo mite pen ei Zomi mah hi uh a, a pu uh'n, ngal/vom amat ciangin hanla sa-in, Zomi cihna-in, la kam, poetic in, “ Mizo tu -Mizo ta hing" ci-in mual suah in hanla sa uh hi. Tua a han lasak pen Gentehna-in,Sihzang pen Zang sih ci-in la phuakte in tuni dong mah kizangh lai hi. Tua ahih ciangin, Rih Khua dar i cih khawngte zong Hualngo mi vive hi aa, tu mahmah in Tonzang gam ah Hualngo khua tampi om ahih ciangin ei Zomite tawh kizopna, kinaina tampi om hi. Tiau (Ciau) gun zong Mizo gam leh Tedim gam gamgi mah ah om hi. Tua banah hih Lih Li leh Len Nupa pai nading lampi nuam pen zong Tedim pan nai pen le nuam pen a, lampi hoihtak i bawl ding zong kisam mahmah hi. Tua hi leh Tourists tampi i gamah ong hawh ziahziah ding uh ahih manin i Zogam zunna ding sumlut tampi kingah ding hi.\nLih Li pen Tedim pan tai 30 kiim khawng bek pha a, Falam pan akipai sangin alang nai zaw lai hi. Tedim lam pan paina ding Lampi le Lih Li i kim le pam mahmah limtakin puah zo le hang mai lam ah Lih Li pai dingte, Tedim lam pan kipai zaw ding ahih ciangin i hamphatna tampi om ding hi. Tu laitakin India kumpi-in Kawl gam tawh kizom dingin Lentang leh Tedim kikaal lam lianpi bawl/ puah ding kipanta uh hi. Tua ahih ciangin Tedim ah Hotel hoih tampi kisam dinga, Hotel nasem ding zong tampi kisam ding hi. Zo an tuamtuam ahi tangho, Vaimim cim -Gataam le zasan /saphel, a lim mahmah i Zovok sate zong i zuak zihziah theihna dingin Zovok nasiatak khawi huai hi. Vok mawkmawk sangin tam man sak zaw ding hi hang. Tua banah Zozu / Zuhaate khawng zong hoih takin bawl ding siangtho takin thawl siangtho le thawl etlawm theithei tawh koih ding thupi hi. Gamdang tourists-te thei sak leng minthang mahmah dinga, i sum ngahna lianpi khat piang thei ding hi.\nTua mah bangin, ansai, niangtui sai, Zongeina vangil ( gawsem, khuang, zaam, daktal, kilong, model nono leh Zomi milim neu nono, thau leh thau sial phei model nono, thung ip, i Zo puan nam tuamtuamte, i tu i hei aa kipan taangh van, tukpaak, Vaphual mei/ mul le lum leh tei, temta nono, naang-phan, seeng, bawm cihte akipan van namkim kizuak thei ding aa mi tampi-in kivakna/ nuntakna ciang dong ngah thei ding hi. I Zogam ah mun le gam etlawm dangte ahi Thuammual (Canedy Peak), Len Nupa, le Meiteii gun kuam cihte puah theihna ding mun hoihte puah a, Hotel le tawlngakna Inn te lam ziahziah huai mahmah hi. Tua bangin lam/ bawl leng a kisam TV, Internet cihte dongin hong zuito pah lel dinga, manlang takin i Zogam khangto ding ahi hi. Ngaihsutna hoih le Muhna (Vision) hoih neih ding bek kisam ding hi. Pasian hong piak i Zogam zunin puah ding mimal kim in mawhpuak kinei ahih lam phawk ciat ni.\nPiankhiatna Singkung lopa Lui leh Mual te Thu Taangthu\nItem Reviewed: Lih Li (Rih) Tuili Thu (Rih Lake). Gelh - Dr. James Suan Za Dong, Australia Description: Rating: 5 Reviewed By: Cinpu Zomi


url: =Hong Kong lungphona muhna ~ Bob Tuangpi :: ZOMI DAILY\nposted on 18 June 2019 at 4:45 pm Lomkholna: BobTuangpi, News\nNasia tatak uh cei maw Hong Kongers!\nGamvai Suahtakna leh mihingvaang thupitlam kilang sak uh cia. . . 1997 tak teh mikang kumpi in Hong Kong tuikulh Sen kumpi tung ah akawmna pan kitualvaihawmna tawh nusia-in 1999 tak teh Macao zongh Mainland China kumpi tawh thukimna omsa mah bang Mikang kumpi in anusiat uh hong kiphawmawh hi. Tua kum pan mailam kum (50) masiah Sen kumpi in Hong Kong tuikhulh leh Macao tuikulh tungah amau’ kitualvaihawmna thukhun palsat aa vaihawm theilo cih Sen Kumpi leh Mikang kumpi thukimna om hi.\nNidang 1979 Sengam in leitung dangte tawh sumlei sumzuakna leh gamvai kongkhak ahon masiah uh bang Mainland China pan vanhoih deihte Hong Kong leh Macao ah sumbuuk vapai zawzen uhhi. Hong Kong tuikulh makaipi bang Hong Kong tualsuak mite in teel ahihi.\nHong Kong Legislative Council om pah aa tua tungtawnin thu leh la ukna kimakaihna teng avaihawm uh ahihi. Tuhun tak teh Mainland China panin Democracy ngeina leh suahtakna kizatna mun Hong Kong leh Macao ah Sen mite adiakdiakin Han Sen minamte lal/khualal ziahziah uh ahih manin, Communist Party of China thupom alen Han Sen minam tampitak in Hong Kong ki-ukna leh sumbawlna lam mun thupi teng hong buluah toto ta uh ahih man vua hih bang buainate hong piang toto ahihi.\nSengam leitang sungah a om veve ahih hangun hih Hong Kong leh Macao tuikulhte pen gamkhat ki-ukna nam (2) (One country two system) cih tawh Mainland China gamkee dangte’ sangin thuneihna hamphatna atuamngah Democracy tawh ki-uk gamkee ahi uhhi. Sumtang/Currency mahmah atuam vilvelin nei uh aa Hong Kong Dollar leh Macao Patacca hingiat mawk hi. Sengam na Visa na nget teh na ngah zenzen hangin Hong Kong leh Macao na lutnop leh atuamin Hong Kong and Macao Special Administrative Office ah hawhtheihna na nget hamtang kul ding hi.\nTulaitak Sengam mimal 1.3 billion bang a om hi a, pautang nampi thum kizangh phadeuh hi. Atamzaw leh leitung bup in alai leh pau azat uh ahih leh Han Sen minamte’ pau Mandarin hi-in Hong Kong leh Macao ah Cantonese kizang diak aa leh mangpau/lai kithupisak hi. Sengam bup ah 1949 kum teh Chairman Mao Zedong makaih Communist Party of China in gam-uknaza hong let tak teh tulaitak Sengam min pen The People’s Republic of China ci-in min hong vawh uhhi. Tuama-in galkap mangpi Gen.\nChang Kaisak hunlai Republic of China na ci uh aa 1949 kum ciang’n CPC te aleh uh teh tulaitak leitung gam atamzaw-in gamkhat in aciapteh Taiwan tuikulh ah na tai-in gam na phut uhhi. Tuni dong Sengam kumpi in thukimpih nailo-in Sengam leitang khat nuai ah om (One China Policy) sak hi. Tua Taiwan tuikhulh pen kammal dangkhat ah Formusa Island/Beautiful Island kici leitang ngakte zongh Democracy mah tawh ki-uk uh aa nitumna lam gamlian thahate in panpih uh hi. Taiwan gam aate leh Mainland China huamsung aa om Fujian gamkee te in akibang aa Fujian pau zangh uhhi.\nVideo: Aerial footage showed thousands of people spilled into the streets of Hong Kong as protesters marched toward the Central district where the government headquarters is located. Protesters want Chief Executive Lam to resign and withdraw rather than just suspend the legislation.\nLeitung gamvai khuahun kikhelnate akantel mipilte in agen uh teh gamvai ki-ukna khat pepeuh in mihingte/gammite’ nuntakna/khuasakna akilapsangsak zawh kei leh sawt kimanglo hi ci-in na thukimtek uhhi. Ahizongin gam ki-ukna ah thuneihna pen aphualpi khat bek pan letcipna azat teisam uh hang (Socialism with Chinese Characteristics) sumlei sumzuakna lam ah bel kong honna (Market Economy) anihtuak azatsiamna uh tawh tuni Sengam pen leitung galvai, gamvai leh sumbawlna lam ah ahawlpi/driving force khat dinmun ah akha hong zap tatak ta hi.\nAhizongin mihingte’ ngeina ah inn-le-lo kicing, neek-le-dawn giautau nawnlo dinmun hong hih uh teh mihingte/ gammite in suahtakna/ Democracy ii agahte leh mihing vaang/ human dignity hong kan ding/ zon hong kipan hamtang uh hi akici mah bangin asawtlo atung pan gamvai ukcipna tawh gammite amakaih Sengam ki-ukna alenpi Communist Party of China in agammite agil uh hong vah in thu hong ngaihsun tatakin suahtakna leh mihing hihna thugilte hong kan tatak le uh mailam bang hun tan hong lenzo laitam maw!? cih leitung gamvai khuahun akantelte in khutmekuai kawmin agal etsanlaitak uh ahihi.\nTua ahih mah bangin Democracy kimakaihna/ngeina leh mihing suahtakna anopna aciamkhin asinsa/ azongsang khin, leitung gamkhangtote’ dinmun ah anungta khinta ban ah Asia gam ii sumlei sumzuakna ah athahat sahangpi tawh kiteh (Asia tigers) Hong Kong, Macao leh Taiwan te baangkua ah Sengam kumpi in atung pan thuneihna khengvalin aletsawm vial leh leitung beima teng buaina veng cih bang peuhmah om ngeilo ding hi. # We Stand With You Hong Kongers!# #You are Amazing!# #Long Live Democracy In Asia!# # We don’t believe in Asia Value/Asian style of Democracy! #Bob Tuangpi#\nPrevious: ZAM Thupuak :: 16 Jun 19 (Makaithak kiteelna)\nNext: Na Thei Na? ~ Dr. Dongno


url: =Pasian Thukham leh Moses Thukham ki khen thei lo (A kibang hi) :: ZOMI DAILY\nPasian Thukham leh Moses Thukham ki khen thei lo (A kibang hi)\nposted on 5 December 2014 at 5:53 am Lomkholna: Article, Biakna\nThukham zuihna hangin Pasian tawh kipawl theihna ding a hanciamte pen Khrih tawh a kikhen na hi uh a, Pasian’ hehpihna in note hong huam theilo hi.\nThukham ih cihcih bangteng?\nPawl khat te khendan,\n(1).God’ Law (Ten Commandments)\n(2).Ceremoniel Law (eg.Sacrifice,Vun at na)\nLaisiangtho in bangci,\n(1).The Law of The Lord (Luke 2:23) “Ta pasal masa peuhmah Topa’ tung ah ki-ap ding”\n(2).Mose’s Law (Luke 2:22) “Topa tungah naungek a ap ding in Jerusalem ah pai”\nMose’s Thukham zong Topa’ Thukham mah ahihi.Kuamahin Thukham khenkhen nawn kei un.\nMoses Thukham sungah a kigelhna tawh kizui-in Josef leh Mary a kisian’suah ding uh hun hong tung hi. Tua ahih manin Topa tungah naungek a ap dingin Jerusalem-ah a paipih uh hi.\n23. Bang hang hiam cih leh Topa’ Thukham sungah, “Ta pasal masa peuhmah Topa tungah ki-ap ding hi,” ci-in kigelh hi\n24. Topa Thukham sungah a kigelhna tawh kizui-in biakna-in vakhu nih ahi a, kawl vakhuno nih ahi zongin a pia dingin zong a pai uh ahi hi.\nZeisu in “Ahi zongin” cih kammal bang hang in zang hiam?\n“Tanglai mite tungah, ‘Mi that kei un. Mithat peuhmah in sihna thuak ding hi,’ ci-in a kigenna thu na zaksa uh ahi hi. Ahi zongin ke’n note kiangah kong genin-ah: A sanggampa tungah a heh mi in thukhenna thuakkha thei ding hi. A sanggampa kiangah, ‘Bangmah-a kimang lo,’ ci-in a ko bawl mi in uliante mai-ah thusitna thuak thei ding a, a sanggampa kiangah, ‘Mi hai,’ ci-in a simmawh mi in hell meikuang sungah khulna thuak thei ding hi.\n(Thukham (10) sung ah No.(6) na tawh ki tuak hi lo hiam?)\n“‘Mi zi tungah na mawh kei ding hi,’ ci-in a kigenna thu na zaksa uh ahi hi. Ahi zongin ke’n kong genin-ah: Mawhpih nopna lungsim tawh numei khat a en mi peuhmah in a lungsimah tua numei tawh a mawh ahi hi.\n(Thukham (10) sung ah No.(7) na tawh ki tuak hi lo hiam?)\n“‘A zi a ma mi peuhmah in a zi tungah makna lai pia ta hen,’ ci-in a kigenna zong na zak khitsa uh ahi hi. Ahi zongin ke’n note kiangah kong genin-ah: Mi khat peuhmah in pasal dang tawh a mawhna hang lobuang, a zi a mak peuhmah a, a zi in pasal a neihkik leh mi tawh a mawh dingin a bawl a suak hi. Tua a kima numei a ten’pihte, numei tawh a mawh mah ahi hi.\n“Tanglai-in mite tungah, ‘Pasian tungah na kiciamnate uh pelh kei un la, ama tungah na kiciam bangun tungsak un,’ ci-in a kigenna na zaksa uh ahi hi. Ahi zongin ke’n note kiangah kong genin-ah: Hih ding khat peuhpeuh na neih uh ciangin kiciamna na zang vet kei un. Kiciamna-in vantung na zang kei un â€” Pasian’ tokhom hi veve hi.\n“Note in, ‘Mittang khat tangding mittang khat, ha khat tangding ha khat,’ ci-in a kigenna na zaksa uh ahi hi. Ahi zongin note kiangah ke’n kong genin-ah: A gilote na thukkik kei un. Mi khatpeuh in na paang taklam hong bet leh a langkhat zong na dawh lai zaw in.\n“Note in, ‘Na vengte uh na it un la, na galte uh na mudah un,’ ci-in a kigenna thu na zaksa uh ahi hi. Ahi zongin ke’n note kiangah kong genin-ah: Na galte uh na it un la, no hong bawlsiate-a’ dingin thu na ngetsak un.\nHoihtakin na phawk ding uh thu panin: Van leh lei a bei mateng, hih thukhamte a neupen khat nangawn’deihna tangtung lopi-in mawkmailo ding hi.\ntheinthang(Pa deihna in leitung mite mawhna teng singlamteh tung ah puakhia ding ahihi.)\nJesuh in tua leenggahzu-hau ciamin, “Man khinta hi,” a cih khit ciangin a lu puksukin a si ta hi.\nSabbath ni kua te tan’ ding leh bang hang ?Pasian in kua te tung ah apiak?\nThu Hilhkikna 5:15\nEgypt-ah nasem na hihna uh leh tua lai panin Topa na Pasian un a vangliatna khut leh a thahatna tawh hong paikhiatpihna na phawk ding uh hi. Tua ahih ciangin Sabbath ni na tan’ ding uh Topa note’ Pasian in thu hong pia hi.\nTua ahih manin annek tuidawn, biakna pawite, Khadet Pawi, leh Sabbath ni tawh kisai-in kuamah in ngeina zuihding bawl kei un.Hihte pen mailamah a hong piangding nate’ lim hi lel a, ahi zongin tu-in a taktak ahi Khrih hong omta hi.\nLian Thein Thang\nPrevious: Teek-le-Mo ~ Khat Thang\nNext: Christmas thupuak by Rev. Dr. Suan Za Khup\nPasian Zia Theih Haksa ~ Hau Za Cin\nKiteelna, kidemna le Party kician ~ Pau Sian Lian


url: =Samuel Nihna 24 | Siantongluan\nSamuel Nihna 24\nKhatvei, Israel-te tungah Topa hong hehkik a, amah in mite gimna dingin David hanthawnin, "Pai in; Israel leh Judah mi a phazah sim in," a ci hi.\nTua ahih ciangin kumpipa in Joab leh amah tawh a om galkap ukte kiangah, "Mite a phazah ka theihna dingin Dan panin Beersheba ciangdong Israel minamte khempeuh lakah pai un la mi phazah va sim un," a ci hi.\nAhih hangin Joab in kumpipa kiangah, "Ka to kumpipa muhin Topa na Pasian in mite tu-a a omzah za khatin a tamna behlap ta hen. Ahih hangin bang hangin ka to kumpipa in hih thu deih na hi hiam?" a ci hi.\nAhih hangin kumpipa kamgente in Joab leh galkap ukte zozaw hi. Tua ahih ciangin Israel mite a phazah a sim dingin kumpipa omna panin Joab leh galkap ukte a paikhia uh hi.\nAmaute in Jordan kantanin kuam laizanga om khuapi Aroer panin kipanin Gad lam manawh uh a, Jazer-ah paisuak uh hi.\nTua ciangin amaute Gilead tung uh a, tua panin Hit mite gam Kadesh tung uh hi. Tua lai panin Dan tungin, Dan panin kual pai-in Sidon tung uh hi.\nTua ciangin Taia munmuanhuai leh Hiv mite leh Kanaan mite khuapite khempeuh tung uh hi. Tua panin Judah-te Negeb lam Beersheba-ah pai uh hi.\nTua ahih ciangin gam khempeuhah amaute a pai khit uh, kha kua leh ni sawmnih a cin khit ciangin Jerusalem-ah hong tungkik uh hi.\nTua ciangin Joab in kumpipa kiangah mite a phazah a gawm a pia hi: Israel sungah namsau a tawi galhang mi tul za giat om a, Judah mi tul za nga om hi.\nAhih hangin mi a sim khit ciangin David lungsim in amahmah gimsak hi. Tua ciangin David in Topa tungah, "Ka gamtatnasa sungah nakpi takin ka khial hi. Ahih hangin, tu-in, Topa aw, nang tungah kong thum hi; na nasempa mawhna hong maisak in; bang hang hiam cih leh ka hai gamtatkha khin hi," a ci hi.\nZingsangin David a thawh ciangin David thumupa ahi kamsang Gad tungah Topa thu hong tung a,\n"Pai in la, David kiangah hih bangin gen in. Topa in hih bangin ci hi: Nangma tungah thu thum kong pia hi; nang tungah kong hih theihna dingin tuate khat teel in, ci hi," a ci hi.\nTua ahih ciangin David kiangah Gad hong pai-in ama tungah gen a, "Na gamsungah kum thum sung kialpi hong tung ding hiam? Ahih kei leh na galte in nang hong delh laitakin amaute mai-ah kha thum sung tai ding na hi hiam? Ahih kei leh na gamsungah ni thum sung pulnatna hong tung ding ahi hiam? Tu-in ngaihsun in; kei hong sawlpa kiangah bang dawnna puakkik ding ka hi hiam khentat in," a ci hi.\nTua ciangin David in Gad kiangah, "Nakpi takin ka lung a kham hi. Ama hehpihna lian ahih manin Topa khutsungah tung ni; bangbang ahi zongin mihing khutsungah hong tungsak kei hen," a ci hi.\nTua ahih ciangin Topa in zingsanga kipan a kiseh hun dongin Israel-te tungah natna tungsak hi. Dan panin Beersheba dongin mihing tul sawmsagih a si hi.\nVantung mi in Jerusalem khua a susia dingin kithawi-in a khut a zan ciangin tua tatsiatna panin Topa kisik a, mite lakah suksiatna na a sem vantung mi kiangah, "Phazo hi; tu-in khawl ta in," a ci hi. Topa vantung mi pen Jebus mi Araunah ancilna gei-ah a om hi.\nTua ciangin mite a vat vantung mi a muh ciangin David in Topa tungah thu gen a, "En in, ka mawh hi; a khialpa pen kei ka hi hi. Hih mite in bang khialhna nei ahi uh hiam? Kong thum hi; kei leh ka innkuante bek gim hong pia in," a ci hi.\nTua ciangin tua ni-in David kiangah Gad pai-in ama kiangah, "Paito in; Jebus mi Araunah ancilna-ah Topa}-a ding biakna tau khat phut in," a ci hi.\nTua ahih ciangin Topa thupiak bangin Gad cihna zui-in David paito hi.\nAraunah a khuadaksuk ciangin kumpipa leh a nasemte ama lamah a hong paito a mu hi. Araunah paikhia-in a mai lei ngatin kumpipa zahtakna a bawl hi.\nTua ciangin Araunah in, "Bang hangin ka to kumpipa a nasempa kiangah hong pai na hi hiam?" a ci hi. "Mite tung panin gimna a ven theihna dingin Topa}-a ding biakna tau lamna ding na ancilna mun a lei ding," a ci hi.\nTua ciangin Araunah in David kiangah, "Ka to kumpipa in hoih na sak bangin la in la biakna pia in; meihal biakna dingin bawngtalte, leh a sing dingin ancilna peekte leh bawngtal kolte hih lai-ah om hi.\nKumpipa aw, keimah Araunah in hihte khempeuh kumpipa tungah kong pia hi," a ci hi. Tua banah Araunah in kumpipa kiangah, "Topa}, na Pasian in nang hong sang ta hen," cithuah lai hi.\nAhih hangin kumpipa in Araunah kiangah, "Hilo hi; nangma tung panin hihte a man tawh kituakin kong lei ding hi. Topa ka Pasian tungah kei sum beiloin meihal biaknate ka pia kei ding hi," a ci hi. Tua ahih ciangin David in ngun shekel sawmnga tawh ancilna mun leh bawngtalte a lei hi.\nTua ciangin David in Topa}-a ding biakna tau khat tua lai-ah lam a, meihal biaknate leh thunuama biaknate a pia hi. Tua ahih ciangin tua gam-a dingin thumna Topa in ngai a, Israel-te tung panin gimna a veng hi.


url: =Finland Gam Pan I Sin Ding Om ~ Hau Za Cin :: ZOMI DAILY\nFinland Gam Pan I Sin Ding Om ~ Hau Za Cin\nposted on 20 March 2016 at 7:00 am UTC+9:30 Lomkholna: Article, Hauzacin\nTuhun leitung pen mompi khau banga kikan ditdiat hi a kuamah a tang pek theih hun hinawnlo hi. Gam leh lei khanna zong leitung kiuli tawh kizop siamna pan hong pai hi. India ah mawtaw lampi hoihlo hangin US ah van man khang tuam thei a, US ah nasep ngahlo tam semsemna hangin China ah van man kiam in sumbawlna sia thei hi. Europe ah sumbawlna a kiat manin leitungbup sumbawlna siasak thei a, gam khat leh gam khat mihing khualzin zia zong khel zo hi.\nSanta Claus leh Nokia te phualpi Finland gam pan i sin theih ding thu pawlkhat om hi. Europe gam bek hilo leitung gam lak pan Finland ah thupiang in leitung a lok hun tam hetlo hi. Thukizakna sungah zong Finland thu tampi kigelh zihziah cih tam hetlo hi. Ahi zongin tu nung deuha thupiang thumte hangin Finland kitheihmawhbawl theih hilo hi.\nNokia, leitunga mobile phone hoih pen leh a kizang tangzang penpen a kigen tu hun ciang amah sanga hoihzaw hong piangte demlah deuhdeuh ahih manin Finland gam summuhna sia sak zo hi. A nihna ah Europe gam teng kipawlna ah kihel ding a utlo a tam semsem na uh hangin amau gam sumbawlna kiamsuk zel ah kua in huh ding cih patauh giugiauna hong om hi. A thumna ah, Finland gam leh mite bek thupi bawllua a pemta leh midangte nolh ut luatna hangin gamsung kiukna nidang bang thei nawnlo hi.\nAmau gammi leh gamsung bek khual masa ding cih deih pawl Europe ah khang deuhdeuh a, kitelna omsa Austria, the Netherlands, leh Sweden bangah tua bang pawlte in kumpi tokhom ngah uh hi. France gam ah zong French mite bek khual masa ding cih political party National Front te in mai kum 2012 president kitelna ah zo ding cih lametna lianpi nei in amau ngimna a deih kibehlap hanhan hi. Hihte khempeuh in amau gam ah a tengsa leh a omsa teng bek khual masa ding, mikhual leh pemta, immigrant peuhmah mun pia masa nawnlo ding, ahih kei leh kinbawl welcome lua lo ding cih a deih pawlte ahi uh hi. Amau gam bek mah kipuah ding, pemthak peuhmah tam lak loh ding, leitung kipawlna cihte thupi sim lualo ding cih a deih ngiat pawl hiphot uh hi. Tua bang deih pawl in Finland ah zong kumpi nung deuh in hong ngah uh ciang amau gam nek leh dawn zonna, sumbawlna leh haksatna lian khat tuak leh kua bel ding cih patauhna hong omta hi.\nEuropean Union cih gam 17 kipawlna ah a thubulphuh uh khat pen amau member te in haksatna a tuak leh kihuh ding, kipanpih ding cih hi. Tunai diaka Portugal gam sumbawlna sia gawp huh ding a nasep masa pen uh hong hipah a, Euro billion 80 bang bei ding hi. Finland kumpi ngah thakte lauh giugiau bangin huh ding gam hong ompah hi. Tuma in Ireland leh Greece hi khin a, tun Portugal hi leuleu hi. Amau neihsa zah val sum zanga noptal gamte haksatna tuah huh den ding cih pen Finland kumpi leh member dang pawlkhat ngaihsutna ah ‘haksa pian’ hi. Portugal huhna ding amau tavuan pen Euro billion 8 bang pha mawk hi. Nial a sawm uh hang nial zolo a, member ahihna uh lah lakhia kik theilo hi. Lakhia ding hileh europe gam sumbawlna buai behlap zel laiding hi sawnsawn hi.\nFinland kumpi hehna taktak pen European union member te haksatna huh vai hilo a, gamdang pan pemta hong tungte hang hi masa hi. Schengen border-free travel policy kici hangin gam zawngzaw mite gam hauzaw te ah a ut bangbang un pem thei, nasep zong thei hi. Tua hangin gamzawng pan Finland ah pemta tampi kibehlap in gam mi lak ah 2.5% khawng bek ahih uh hang nasep neilo kibehlapsak in, khuasung gamsung buaina kibehlap hi, ci uh hi. Kumpi tokhom luah True Finns te bangin hih pemta te pen, “kumpi neihsa a netum ganhingte” (parasites on taxpayers money) ci liang uh hi. Tu laitak nasep ngahlo bang tamsa uh a, sawm-ah-khat bang nasep neilo om hi (ei lam tawh teh in bel tam nai vet kei mate)!\n1990 kum to pawlin bel Finland gam laisimna hoih lua leh sumbawlna hoihlua hangin leitungah gam nuam leh tenna dinga deihhuai pen pawl hito den a, hauhna zong kibehlap hanhan hi. Mobile phone NOKIA hong pian semsem ciang Finland pen leitungbup in a neihkhop naungek deihhuai bangin hong nosuak mahmah hi. Finland gamsungah nasepna tampi piangsak in, a gam summuhna zong nakpi takin khangsak a, gambup summuh 4% of GDP pha zo liang hi. Tua laitak leitungbup ah NOKIA phone zang bekbek 34% pha mawk hi!\nAhih hang, Nokia in leitung khantohna tawh kiton in kalsuan zolo ahih manin tu in a sumbawlna hong kia hanhan hi. Apple leh Google te in Nokia sanga hoihzaw cellphone hong bawl in kihona bek hilo, la ngaihna, internet et theihna cih bang hong behlap uh ciang Nokia in hong delhpha nawnlo hiaihiai ta hi. iPhones, iPad cihte hangin Nokia pen a khatna ngahzo nawnlo hi.\nNokia sumbawlna kiam hanga nasep kitawpsak mihing 4000 bang pha zo a, tu in Nokia te Symbian software leh Windows mobile system kigawm in Apple leh Google te dem sawm uh hi. Bangtan lawhcing ding cih bel gen haksa kici hi. Hih te hangin leitungbup pen kuamah a kituam bawl thei, a kituam lak thei omlo hi cih hong langsak hi. Nokia in amau nasep bek hih a Google leh Apple te khantohna kan lo a a tang pek manun tu in amau sumbawlna a kiam hita hi.\nLeitung pen a hauzaw gam ah a zawngzaw gam pan mite pem, lut uh a; a hoih khat pan a hoihzaw khat ah kimakhelh sawm uh hi. Zomi te zong leitung mihing ihih manin leitung huihnung tawh kituaka i kihei theih ding a kisam ahi hi.\nPrevious: Pu Zomi thugen na ~ Deih Tung\nNext: US gamsung khualzinna pawlkhat – 78


url: =TANGKONA LE HUH NGETNA – Tedim Chin India\nHomeThuthakTANGKONA LE HUH NGETNA\nOctober 1, 2017 admin Thuthak 0\nA paisa Sept. 14, 2017 ni in khanglam a ih unau te mi nih(2) numei khat leh pasal khat Pune ah Lai Siangtho sinding a hongkuan Imphal Airport ah pau leh ham theihloh manin palikte mat tuakin Nitak nai 09:00 pawl in meltheihte khat in hong zasak in kei zong Manipur University pan amau omna kinai ahihteh va enkhia in agil uh zong kial lua inteh ci in meltheihte khat in hong hilh ciang va delh pah in a nek ding uh ann leh tuite puak in kava pha hi.\nTua teh zing khua hong vak in nek ding ann le tui mah kava pia leuleu hi. Bang ci sai ding cih zong thei zolo a ka om laitak in Ukil/Sitni(advocate) ngaihsun un thukhen zum/court ah puak kul hi hongci un manlangtak in ukil/advocate ding samin thukhen zum/court kava kah uh hi.\nHih hun in unau samggam laizom khat imi isate a dingin kumpi mai ah hong gensak ngetsak ding mi kisam lua ahih manin hong panpih un ci in kong sam hi. Tu in naupangte nih zong Lamzang ah ki-omsak a, maban ah koici leng Lamka DC pa kithum thei ding cih hong ngaihsut pih ding in hehpihna tawh kong cial hi. A zenzenin Lamka DC pa ading in action khauhtak in la leh zong amet nading om tuan lo hi. Atunglam a Uliante sawl zong hilo in. Tu a Imphal pan newspaper kihawm The Sangai Express te news column a thusuah khat buaipih hilel hi.\nHih vai a thu kitelzaw +91 9862268892 ah zong kan theih ding hi.


url: =06 ноября 2019 Пишет нам DarioDib\n06 ноября 2019 Пишет нам mosghxgrdr\ncialis canada buy online drugs cialis tadalafil\n06 ноября 2019 Пишет нам opicufienida\nIts zer.xieu.studmayak.ru.ifi.ae question, [URL=http://jokesaz.com/best-cialis-price/ - cialis in jamaica no prescription[/URL - [URL=http://sammycommunitytransport.org/best-cialis-price-filters/ - cialis 20mg price[/URL - [URL=http://irc305.com/cialis-uncategorized/ - cialis uncategorized[/URL - cialis compared to viagra [URL=http://sammycommunitytransport.org/actor-cialis-commercial/ - cialis from amazon[/URL - [URL=http://uniquecustomfurniture.com/cialis-flomax-interaction/ - 10mg cialis[/URL - [URL=http://sammycommunitytransport.org/cialis-tadalafil-adalah/ - cialis tadalafil adalah[/URL - exposure psychoanalytic trivial genaric cialis generic 5mg cialis best price effects of cialis on men actor cialis commercial bcz cialis cialis combo levitra systemically, language habituation http://jokesaz.com/best-cialis-price/ cialis softgel http://sammycommunitytransport.org/best-cialis-price-filters/ cialis generic 20 mg http://irc305.com/cialis-uncategorized/ cialis uncategorized cialis once daily http://sammycommunitytransport.org/actor-cialis-commercial/ actor cialis commercial http://uniquecustomfurniture.com/cialis-flomax-interaction/ cialis flomax interaction http://sammycommunitytransport.org/cialis-tadalafil-adalah/ tadacvip tadalafil cialis cialis for daily use side effects distraction, patellar agents.\n06 ноября 2019 Пишет нам idoaliqitod\nInotropic, yhu.qlmi.studmayak.ru.ylw.oe contraindications: violent [URL=http://talleysbooks.com/yesydzevr-cialis/ - cialis in stock[/URL - [URL=http://azlyricsall.com/cialis-tadalafil-y-alcohol/ - cialis 20 mg mutuabile[/URL - [URL=http://christmastreesnearme.net/cialis-pricing/ - cialis pricing[/URL - [URL=http://talleysbooks.com/cialis-samples-tablets/ - buy cialis without prescription[/URL - [URL=http://reubendangoor.com/cialis-hexomedine-transcutanea/ - cialis hexomedine transcutanea[/URL - [URL=http://historicgrandhotels.com/aftermath-of-cialis/ - buy cialis valmane[/URL - pets; destructive cialis canada cialis moins chere cialis pricing transdermal cialis cialis per nachnahme kaufen aftermath of cialis sustaining, http://talleysbooks.com/yesydzevr-cialis/ commercial cialis la news best cialis price http://azlyricsall.com/cialis-tadalafil-y-alcohol/ viagra generique cialis http://christmastreesnearme.net/cialis-pricing/ cialis pricing http://talleysbooks.com/cialis-samples-tablets/ generic cialis softtab http://reubendangoor.com/cialis-hexomedine-transcutanea/ cialis daily morning or night http://historicgrandhotels.com/aftermath-of-cialis/ fax copier machines cialis crossreact solute proper.\n06 ноября 2019 Пишет нам mwhpzqngdt\ncialis usa canadian pharmacy meds acheter cialis


url: =A Selah Moment with Rev. Essie 011722￼ – ✝~Rev. Essie~✝\nPrevious postMorning Coffee in Heaven with Jesus “Maryizers” 012022￼\nNext postA Selah Moment with Rev Essie “Sunrise message”￼


url: =TEDIM KIPAWLNA, YANGON - Zomi Community Network\nTEDIM KIPAWLNA, YANGON\nPosted by ZOCIA Network on November 3, 2011 at 1:30pm\nTEDIM ASSOCIATION i makaihna tawh Zangkong Khuapi ah Khuado Pawi Kibawl. A nuai a mun ah TA vai tomkim tak in hongki suahsakna (c&p) nana et sak un.\nA KHATVEINA TEDIM-ZOMI BUP KHUADO KHOPNA PAWIPI\nPAHTAWINA KIPIA ZOMI THUPITE,\nTEDIM KIPAWLNA THU THEIHHUAI NONO\nSanggamte aw, note khat le khat kithutuakin, pawl kikhenna omkha lo-in,\nna lungsim, na ngaihsutna uh leh na ngimna uh na kikhatsak un. I Cor.1:10\nMBC Judson Memorial Hall 29-10-2011 (Saturday)\n2011 KUM ZANGKONG TEDIM-ZOMI BUP KHUADO KHOPNA\nMBC Memorial Hall, October 29, 2011 (Sani Ni)\nTEDIM KIPAWLNA BANGKUAPI(Patron) PU COL.KHEN ZA MOONG THUGEN\nTedim Kipawlna makaihna tawh tuni aa Zangkong aa om, Tedim mi Pu leh Pi, Nu leh Pa, U leh Nau, Tu leh Ta, Lawm leh Gual, kikhawm aa, omkhawm aa Khuado pawi ih bawlkhop, Pasian Thupha hi in, Topa Jesuh Khrih tung tawn in Topa Pasian tungah lungdam ih ko hi.\nA vaihawmte leh kikhawmte khempeuh Khuado Kumthak thupha tawh kidim ta hen la, Ki-itna, Ki-lemna, Cidamna, Lungnopna, Sepna Bawlna zawhna, Topa Pasian in hong pia tahen ci-in thu ka ngen hi.\nHih bang kikhoppi hunpha la in thu khat kong gen nuam hi.\nTedimmi kacih ciangin khatvei lai aa Tedim Vuandok gam, tulai aa Tedim Township leh Tonzang Township tegel kacihna hi. Tu lai kam aa Zomi kicite Tedimmi aci ka hi hi.\nZomi cih pen, Kawlzang pan aa Ciimnuai ih tun masakna mualdawn lam zo lam mun zui aa Zomi kici hi ding hi ci-in ka ngaihsun hi.Ciimnuai pan zuatna min zui in ih kikhen hi. Thado leh Zo ten saklam manawh hi. Thado ten Kawlzang pan aa min nei suak in, Zo ten Zo min pua in Zote kici hi ding hi cin ka um hi.\nFalam leh Haka lamte zong, tun masakna min zui in Laimi kici hi. Minam min zui in min tuam tuam in ih kikhen hi. Vekpi ki-lawhna min khat ih nei kei hi. Kawlte hong lawhna Chin bek om hi. Ciimnuai pan aa kikhen minam tuamtuamte, gal zawhna, gam kekna, gam ukna leh nuntakna khantohna hangin, Tedim ah kikhawm, om khawm in Tedim khuapi khat a suak hi.\nMangkangte hong tun ciangin Tedim gam Vuandok gam khat in hong bawl hi. Tedim mite zong ki thei, ki khawl, om khawm thei in leitung nuntakna khantohna ah zawhna nei khawm thei uh hi. Suahtakna ngah dong Tedim gam kip hi. Tua hang aa Tedimmi kammal zang ka hi hi.\nZomi cih pen Tedim kammal hi in, Tedimmi cihna lah hi aa Kawlte hong lawhna minam buppi min Chin taangin zong kizang hi. Ki-theih khialhna piang thei hi. Falam Haka Matu Mindat Kanpetlet Paletwa ten, amau min tek nei ahih man in ei Zomi min hong sang lo uh hi.\nChin pen, Kawlte hong lawhna bek hilo in, Kawlgam sung bek zong hilo in, leitung gam tuamtuam ah, Chin in hong kithei hi. Deih in deih kei leng Chin pen ih zat loh aa piang lo hi. Chin taang aa Zomi ih zat-nop huhau in, kitheih khialhna leh kilemlohna tampi hong piang sak hi. Chin min leh Zomi min zatsiamna ding, tuni in hunpha la in kong gen hi. (New York khua aa Do Khan Khup thu gen, hoihsa in kong sim hi. Copy attached).\nZomi kici Tedim mite, kithei kikhawl semkhawm in, Kikep Kihuai Kipanpih siam in, Ki-it Kilem in, sepna bawlna khempeuh ah, Pasian Thupha sang zo ta hen ci in thu ka ngen hi. Mangpha man ni.\nDo Khan Khup, New York, in February 13, 2010 ni in “The Seven Myths about Zomi and Chin” ci-in Thumaan leh maanlo kithei cianlo tangthu dan pian in a pulakte “Zomi leh Chin” min zatna ah ngaihsuthuai thute hisa in ngaihsut beh a kikup dingin kong pulak sawn hi.\nMyth 1: Zomi cih kammal pen ei sungteng (local) ah i zat hibek a, Chin pen Kawlgam sung leh International ah midangten hong theihna ahi hi. Asho, Laimi, Cho, Mizo, Zomi, etc. cih level hi.\nMyth 2: Chin hi ung akicite in Chin min zangin human rights, politics leh forum tuamtuam ah a sepnate uh lawhcing a, lamzang mahmah uh hi. A masa dingte i masak ding hi a, a nunung dingte i nunun ding hi. Tulaitak Zomite i masak ding i minam min Zomi vai hilo a, Chin min mah tawh International Community i lunglutna, deihsakna leh huhnate i zon, i ngah zawh nang hahkat ding hi zaw hi.\nMyth 3: Kawlgam, Zogam, UN te ah Chin pen official name in hong ciapteh sak khin zo uh hi. Zomi hi ung cici in Zomi Baptist Convention (ZBC) taisan khin lailai.\nMyth 4: I Zogam ah ei leh ei i ki uk ciangin i deih bangbang in khek thei ziauziau ding hihang. Tulaitak Chin leh Zomi vai buai ding hipeuhmah lo hi.\nMyth 5: Tuhun pen kikhen hun hilo in kipumkhat hun hita hi. Zomi bekbek acite muhna tom, ngaihsutna kawcikte hi zaw uh hi.\nMyth 6: Mi tamzaw in hong saan theih naang pen ei Zomi a ut teng in mitawh tuiluan bangin luang khawmphot limlim masa leng. Chin mah zatpih photphot masa leng.\nMyth 7: Chin leh Zomi min tawh i buaibuai aleh i khantoh nading kal khat ziakai ding hihang. A min buaipihlo zaw in athu lam ah buai zaw leng mailam hizaw tading hi.\n-Col. Khen Za Moong\nBANGKUAPI (Patron) Rev.Dr. GO ZA KHAM’ “LUNGDAM THU KOHNA”\nTu ni-a Tedim Kipawlna kikhopna-a hong pai thei U leh Nau khempeuh tungah lungdam hong ko ing. A thu dang haksatnate gen ta kei leng, hi bang kikhopna sunga pai theih nang hun haksapi hong suak ta hi,\nHih I Tedim gam sung Kipawlna pen kum tampi hong hi khinta a, I sep zawh dinga kilawm na pawlkhat mah kisem zo hi. Vaihawm nasemte hong kizen thei mahmah uh a hih manin amau tungah lungdam kako hi.\nHih Kipawlna pen I minam a ding na khempeuh ah “ Awl Mawhna” th khat bek hang hi a, na khempeuh I awl mawh zawh leh. I ki-itna, I kipawlkhatna, nam khat kampau kikhat I hihna hong hat semsem dinga, na khempeuh ah lungdam huai bek hi lo-in, hong lungkim huai mahmah ding hi cih hong theisak nuam ing. Ka lung dam hi.\n- Pu Go Za Kham\nTEDIM KIPAWLNA MAKAIPI’ MAIMUAKNA THUGEN\nTuni a Zangkong a om ei Zomite khempeuh in Khua i do khop liailai theih lungnuam mahmah in Topa min phat masa hang. Hih Khuado khopna ah a zo ding a ong pai Pi le Pu, Nu le Pa, U le Nau, Lawm leh Gual, Zomi khempeuh tungah I biak Pasian, hongsiam Khuaziing Khuavaak in naci nalu uh damna, lungnop-maitaina, kipahna leh nopsakna ong pia kim ciat tahen ci-in Zangkong ah om Tedim Kipawlna tawh akalsuan khawm, Biakna Pawlpi khempeuh leh Kipawlna tuamtuam khempeuh aitang in mai muak in thupha tawh kong dawntuah masa hi.\nEi Zomite aneu alian in kum khat sung nop i sak pen leh i ngaklah pen in Khuado hi. I ngeina pawipi hi. Kumkhen pawi leh Sawm vok gawh zong i ci hi. Anlak pawi (Feast of Harvest-Kaukthit sa pwe) zong akici thei hi. Minam tuamtuamte in zong amau dantek in Kumkhen pawi a nei ciat uh hi. Tukum in Zangkong ah om Biakna Pawlpi (77), kipawlna tuamtuam (12) leh innkuan 1500 val kipawlin Khua i do khop theih manin lungdam mahmah hang. A masa pen khua i do khop ahihman mailam ah zong zom toto thei dingin i lam-en pah hi.\nBanghang in tukum in Khuado khawm nuam zenzen ihihiam?\nKhua zui, Beh zui, Biakna Pawlpi zui leh Kipawlna tuamtuam zui in i ngeina pawipi ahi KHUADO PAWI pen ei Zomi te in i tuntun na a gamgam a munmun ah i bawl ciat hi. Ahizong in tukum in Zangkong Khuapi ah kipawlkhawm liailiai a i bawlna ah ih deihna bulpi leh lunggulhna atom in hih bangin kong pulak nuam hi.\n1. Tanglai in khua khat ah teengkhawm I pu i pa te in zong kipawl khawm in khua ana do khop mah bangun ei Zangkong ah ateeng khawm khateng in zong khatvei peuhmah munkhat ah khuado khawm in kimu, kithei, kikhawl, lam khawm in ankuang umkhawm peuhmah lehang cih lunggulhna leh lungsim kituah diamna khat i neih tekna hang,\n2. Tanglai in Sialcing naupangte, sawmtangvalte in zong Makaite cih bangbang mang in galma, sama, donghtuahnate leh nopsaknate ah ana phutkhop uh mah bangin mailam ah thu leh la khat om leh eimi peuhmah kimakaihna khat peuhmah neihkhop nading i lung gulhna hang,\n3. I tu i tate ahi i muan i suan ding khangthak i tate in i la, i lam, i dan akipan i ngeina hoihte musak, theisak, lunggulhsak, thalawp sak, zangsak, siamsak nopna hang,\n4. Zomi khempeuh ahuamkim in “Tedim Kipawlna” i neih zawh 2005 kum nungsang akipan in ei Zomi sung ah tulaitak in i gam i lei i minam atawisang, akilangsak zo Pilna sangpen (Ph.D) ngahzote, University ah Professor leh Kumpi nasepna ah za lian mun hong ngahte, Biakna, siamna tuamtuam leh deihsakna tuamtuam tawh ei Zomi leh Zogam hong kilangsak in ong tawisangte leh amau hanciamna ciat uh tawh in Zogam ana puahpuah a pahtak huaite ei mipi mai ah kilaak in kipahtawina khat neih nopna hang,\n5. I pu i pate in khua a do uh ciangin hong nusiasate’ kha leh mui zong avasap zawzen uh mah bangin tuni bang a Khua i do khopna ah ei Zomi sungah makaite, zalian madawk masa, hanmual hong liamsante khangthakte in amuhkhak ngei loh uh hangin zahtak huai leh pahtak huai ahihna uh thei in, zahtak piakna dan, etteh nopna leh masot nopna lungtangpuak a neih zawh nading uh deihna tawh tampi ngimna leh lunggulhna i neihkhop ciat man hi cih a tom in ong pulak ing.\nKhuado pawi ii adeihna bulpi leh akipat kum leh kipatna mun\nZan lamin khangnote in ong dong thei uh a, ken hih bangin ka theihna bangin ka na gen hi. Khuado pen atamzaw nithum kido hi. Anlak khit ahihman a Ni a Kha pen amun leh a leikiat tawh kizui hi. Kumpite in October kha Thadingyut khaliik ni leh ama leh anung ah ni khat tuak gawm ni thum hong ciangtan sak uh hi.\n1. Khuado la a i sak, “(a).Do na liingliing dona liingliing e, gual in kumkhua do na liingliing e. (b).Gual in kumkhua dona liingliing e Do han ah nau bang va kap tang e.\n(c). Naubang kap khau bang va ciah tang e, luankhi muantui tak na silsial e” ci ahihman Thangho leh Liando te hun lai pan Khuado kipan hiding hi. A nau Liando asih khit ciangin a U Thangho in Liando han ah a nau a ngaihluat man Khuado ni in vakap hi ngeel hi. Tua hun ma in Khua akido zongin a ciaptehna leh i matlapding i nei kei hi. Thangho leh Liando late Khuado la in i sa hi. Gtn. (a) Thangho leh Liando a Nu’n kuangpi akhupnelh a, anuai ah siallei asuak hi e. (b). Siallei suak albang adah manin Geeltui ah ni bang alun hi e.,…cih bang in la i sak man in amau hun in Khua kinak Do mahmah ahihlam kilang hi.\n2. Thangho leh Liando te Ciimnuai leh Geeltui ah teeng uh ahihman in Khuado masak pen Ciimnuai a i teen lai akipan hingeel ding hi. A kum in tuat lehang AD 1420 -1500 kikal khawng pan kipan hiding hi.\n3. (a) “Tukawl tawi kum khua I khen a ningzu khum leh aisa aw e. (b).Ning zu khum leh aisa aw e, khan kum sawt ciam laileeng e” cih khuado la sa in i neulai in i pate, i nute, i nite, i gangte sa kibak in zu kitulh uh ahihman kum khat sung i khawh i tuk, lo a piangte anthak lak khit, I khawi I vulh gan (vok) go in cidam tak a a siikha tawh adamlai te’n ankuang um neek khawmna ahingeel hi. Tua ahihman in “Zindo” “leengla do” leh ei leh ei anlimci pen pen tawh “akido, akinekhawm” (Festival) pi ahi hi. Ki-it kingaihna, ki-awlmawhna kilahna pawi hi. Kum khen pawi, lungzuan pawi zong ahi pah cih a la in kilang hi.\n4. Khuado kipatma ni in maw, a kheekleh ni nitak lam in maw ”Kau kibeng” hi. (a).“Kum kikhen e solkha dang e, ziin in vangkhua zong hen aw. (b). Ziin in vaangkhua lam zong hen la, sian sung tuibang siang hen aw” kici la om hi. “Na zun na eek namsia, na khua na tui ah ciah in” ci-in innsung, innnuai gultawng akipan inn huangsung teng ah meilah de in tuga heiga leh ciangtawh khuamteng sat kawikawi in dawihang, kauhangte kibeng ahihman in “khuasiansuah pawi” zong ahi hi. Dawi leh kau gilote zong “a do” “a hawlkhia” cihna zong ahi gige hi. I pu I pate a pil gige hi uh. Dawite a hingkheemzawhte hi uh hi. Lawm-anneek(Sialsawm) in Dawite khua leh tui, i lote hong siam ding in zol in sam, sawng beng zaw zen. An laak khitteh hawlkhia kik bilbel, i Pu i Pate zong nasia mahmah sam uh ei. Kawlngian mah na zangkhin pah malam uh ei!!!\n5. A nithum ni in khuai kila hi. “Ka lo nawl aa khuai aw e, sim ngalthen aw, nang in kum khua na thei a ken dong. Nang in kum khua na thei a ken dong, ning zu a ken dong, aisa a ken dong” ci-in khuaikhaak ki-en in mai kum ciang cidam ding, hau ding cihte genkholhna nei uh ahihman in Khuado pen Kumthak dawnna leh kumthak ading aisanna hun (horoscope)zong ahi gige hi.\n6. Hih Khuadona ah Thang Ho leh Lian Do te la leh la gualnuamte kisa, ngeina lamte ahi daaklam leh laam tuamtuamte kilaam in ngeina kepna ahih ban ah minam thupi ihihna leh i khantohna kilahna zong ahi hi.\nA tom in:\nHih bangin Khuado ii a thupitna pen in ,”Khuado icih in anthak leh alimci pen sa tawh Zindona, Leengla dona, a sisate phawkna, lungzuanna, thupha kipiak lam-etna, khua a siasakthei a dawi akaute do khiatna leh khua siansuahna, ngeina kepna leh mailam aading lam-etna thupha dawhna hi” ci-in khangthakte teltheih nading in atom thei pen in i pulak khia hi.\nKipahtawina Kipiakna ahang\nLeitung ah a khangto gamte in ami masa makaite zahtak piak siam uh hi. Kawlgam ah Kumpite in khat leh khat kipahtawina atuamtuam Independence ni in pia thei zeel hi. Ei Zomibup (Chins) te in Zo Minam Ni kum 50 cin kum 1998 kum in Yangon ah kipahtawina kibawl a a pahtak-huai mi (911) pahtawina Laipi kipia ngei hi. Tua nungsang in Biakna Jubilee tuamtuamte ah Biakna lam semte leh khanghamte kipahtawina kihawm zeuhzeuh hi.\nTutung in Zomi min tawh akilo teng sungah ih Tedim Kipawlna in hong zawn in i vekpi in khua i do khopna ah pahtak huai 1948 kum nung Zomi hong laamsang leh a madawk phadiakte (hong nusiasate leh adam laite) leh 2005 nungsang in a sem laite i teel hi.\nPahtawi huaite pahtawina piakna in Thupha ahihi (Honor to whom honor is due) acih mah bangin pahtawina ateel Committee in a nuai a bangin tutung in teel in phtawina ih pia hi.\n1. A nungta lai leh hong nusiasa sungpan I gam makaite leh Zogam hong tawisang madawkte\n2. Ph.D, Th.D Pilna sang (earned degree) ngahthakte (Kum 2005 nung sang in) leh 2011 kum Matriculation Examination Laivuanna ah 4D tungsiah ngahte\n3. University a tuamtuam ah Professor ngah a sem laite\n4. Kumpi nasem zaliante (Assistant Director za tungsiahte)\n5. Biakna lam makai madawkte\n6. I Zogam ading amau hanciamna ciattawh a sem akilangpha diakte\n7. Amau siamtuamna te a hi Sumbawlna leh adangdang tawh in I minam hong tawisangte\nKhuado lapi ah “Do na liingliing…ci ahihman mailam ah dokhawm liingliing ni. Do na lunglung…cilo ahihman in neuseek in do lunglung kei ni. Mailam ah nopcisak mahmah liailiai tetek ni. Zomto tetek ni. Tangzaisak tetek ni.\nTedim Kipawlna i neihna in “Ih phattuam nang aa, Ki thei, Ki khawl, Sem khawm ding” cih lunggulhna leh “Kikep, Kihuai, Kipanpih siam ding” cih ngimna tawh sepding tupna ahihmah bangin khat leh khat ,ki mu, ki thei, kikhawl khawl mah lehang khat leh khat ki-lunghimawhna leh ki-awlmawhna tawh ki-pumkhat tetek zaw ding hihang.\nKi-pakta, ki-pahtawi zeelzeel lehang, ki-thalawp in kikhangto semsem thei zaw ding hihang cih i deihnate tangtung sak ni. Kikholhna, kipawlna leh sepkhopnate ah limcisak semsem ding hihang.\na. Ei teng khawlkhawm a tuam om lo, khuul a pian in tong kilel leng tun sung khat a piang hi ngeingei e.\nb. Tun sung khat a piang hi ngeingei e, sanggam suahpih laigui zawng khawm hi ngeingei e.\nTuni in a kuamah peuh maitai lungnuam in, laamkhawm, nuikhawm, nekhawm, takhawm, gualnuam khawm liingliing ZOMI te hidih ni ei guai! Kalung dam.\nC. Thang Za Tuan\nTedim Kipawlna (Tedim Association)\n2011 Kum ZOMI KHUADO PAWI AH PAHTAWINA PIAKTE\nA. A zahtakhuai upa Zomi lamsang Makai Masate\n1. Col. Khen Za Moong, Wunna Kyaw Htin, State Councillor(1974-78); People’s Attorney General Member (1978 -81); People’s Justice Member (1981 -85); Naing Ngant Gonyi (First Class-1986); Zo Pasal puanten leh Numei niik bawl (1951); Chin National Flag leh Chin head-dress bawlkhia (1973); Tedim ading na tampi in zuun. Patron-TA(2004 pan)\n2. Lt.Col. Pau Khan Thang, First Pilot (1951), & Dy. Minister for Ministries of Social Welfare, Labour and Cooperatives (1980 -88)\n3. Rev. Dr. Go Za Kham, EBC Mission Director (since 1978), leh Patron-TA(2006 pan)\n4. Rev. Kam Khaw Thang, D.D; Bible Translator, (LST alui leh athak hong guan khia masa, October 17, 1982)\n5. Col. Son Kho Vum, Chairman, Chin State Peoples Council (1985 -88)\n6. Pu Chin Sian Thang, Zomi sung pan Sitni masa pen (1970) leh ZNC Makaipi(1989)\n7. Pu Hau Za Nang Kim Lai, Director of Forest (Retd.1990), Zogam a nosuah kik nading singkung tampi suansak, khua tampi ah tuikhuk bawlsak, Kim Lai khua sat, Zogam ahu vinven leh khantoh nading geelgeel den\n8. Dr.Sian Za Kam, Director of Health & Chin State Health Officer asep sung in, Zomi Nurse & Midwife Training mi 300 val paisak zo\n9. Dr.J.Suan Za Dong, Eye Specialist, Zominam puan Mipi zatzawh ding in a geel (design) leh a gankhia sak masa (1966)\n10. Prof. C.Thang Za Tuan, Ph.D (Edn.)( Nov. 4, 2006) leh Deputy Director General of Education-(1999-2004) & Advisor (Retd. 2005);Excellent Performance in Administrative Field-Second Class Award (2003); Falam High School Diamond Jubilee bawlpih(1983); Kawlgam Education Promotion Programme (1998) ah Sang khempeuh at zat ding School Board of Trustees phuatding dan geel khia; General Science Curriculum & Textbook bawlkhia (2000)\n11. Pu Kam Lian Mang, Director (Retd.), Bureau of Special Investigation, Ministry of Home Affairs, Kawlgam Thukanna zum ah eimi a zalian pen hi in Zomite vaan.\n1. Chief Thawng Za Khup, ATM Panglong Agreement Signatory (1947)\n2. Siavuan Hau Za Cin Pau, LMP, Zomi sung Siavuan masa pen (October 24, 1938); Siavuanpa akicih nak leh amah hi.\n3. Captain (Major) Mang Tung Nung, 1947 Constituent Assembly member, KSVP (Khamtung Suahtak Vaihawm Pawlpi) phuan(1948) in Zo Minam Ni pian nading makaipi khat; Chin National Organization-CNO ci-in minam itna bulphuh in Naingnganzi Party phuan (1957 February 20)\n4. Lian Cin Thang, SDO, Hill Chin Students’ Union phuankhia (1947)\n5. Col. Dal Za Kam,ABRO, Colonel ngah masa pen (1948)\n6. Rev.S.T.Hau Go, Falam, Hakha, Hualngo, Tedim Baptist Assopciations aphuat pih khit ciangin Zomi Baptist Convention phuan khia leh General Secretary sem masa (1953); President, Zo Education Board (1946)\n7. Dr. Sithu Vum Ko Hau, Ambassador masa pen(1955);Naing Ngant Gon Yi –First Class (1986); Zomi Leader & Scholar\n8. P.Gin Khaw Thang, Tedim gam Siapipa Minthang pen (1951 -57); Siapipa akicih nakleh amah kici hi.\n9. Wunna Kyaw Htin Gin Za Cin, BGM; HGP, Piada(1943) pan Vuandok suak (1957); Vuandok Pa akicih nakleh amah hi.\n10. U Lun Pum, Cabinet Minister, Ministry of Land Nationalization (1958) & 33 Advisory Member(1968); Naing Ngant Gon Yi –First Class (1986)\n11. Thiripyanchi Thawng Cin Thang, ei Tedim-Zomi lak ah Menzi (Commissioner) masa pen (1958 -72) leh Thau License tampi piakhia pa; Lungduai mahmah leh mi hehpih thei phadiak a kiciamteh\n12. Major Son Ko Lian, Chairman, Chin Supreme Council (1962 – 72); Naing Ngant Gon Yi –First Class (1986)\n13. Dr.Vumson, Ph.D. Geologist; Zomi Ph.D ngahmasa pa(1969); Zo History laibu at pa (1986)\n14. Capt. Sing Khaw Khai, Party Central Committee-(1971-87); (Soldier, Politician and Pastor); Zo People and Their Culture (1995) Laibu atkhia pa\n15. U E K Kim Ngin, Chairman, Chin State Regional Party (1977 – 88)\n16. Lt.Col. Khai Mun Mang, Chairman, Chin State Peoples Council (1981-85)\n17. Rev.Paul Thuam Thang, ZCLS Phuankhia lak ah khat(1980) leh Executive Secretary masa ,\n18. Tuang Za Khai, Major General (1984) Zomi sung pan Galkapmang zalian penpen; Naing Ngant Gon Yi – First Class (1986)\n19. Pa Vungh Cin Thang, Director of Education masa pen (1993)\n20. Sing Za Mang (Zingzaman), Vocalist & Composer in Burmese\n21. Kam Za Tual @ Sizang, Vocalist & Composer in Burmese\n22. Thawng Za Kim, Composer (Zolimtui)\n23. Tg. Vungh Za Pau, Zomi MOMNO phuankhia pa (1993)\n24. Rev.Dr. Zam Khen Thang-Computer Science tawh Ph.D. ngah masa pen-1972; Tedim Upa Kipawlna aphuankhia masa pa (1998-June)\n25. Pa Thawng Kho Zam, Tedim Kipawlna Kumpi tungah a siau makai pa (2000 )\nB. Biakna lam\n1.Rev. Simon Pau Khan En, Ph. D, Principal, Zomi Baptist Theological Seminary, Falam (1974-77); General Secretary- Zomi Baptist Convention (1983-85); General Secretary, Myanmar Baptist Convention (2000-02) ; Principal, Myanmar Institute of Theology(2006 – 2010); Senior Pastor TBCY 1997 pan)\n2.Rev. Smith Ngulh Za Thawng, General Secretary, Myanmar Council of Churches (2001 May -2005 Dec.) & Christian Conference of Asia-CCA (Hongkong) ah Associate General Secretary w.e.f January 2006 za ngah.\n3.Rev.Do Sian Thang,Th.D (Principal, ZTC, Falam & Convenor of Post Eden Drive First Council- Zomite Mailam Kum 100 khualna-2008 Conference bawl, Our People,Our Land Mualsuang & Ciimnuai Mualsuang phut.\n4.Rev.Dam Suan Mung,D.D, Full Gospel Assembly Founder (1987); International Zomi Evangelist hi in leitung gam khempeuh ah Zomite vaan kawikawi thei ( 1990 akipan)\n5.His Excellency Bishop Felix Lian Khen Thang, J.C.D, D.D ; Apostolic Nunciature za tawh Madagascar (1997-98), Bangladesh (1998-2001) leh Morocco gam ah 2001-2004); Zomi Bishop masa pen (2006), Bishop of Kalay Diocese (2010);\n6.Rev. Chin Do Kham, Ph.D (1998); President, Leitungbup Zomi Kipawlna- LZI & ZIUSA; Founder & Director, Global Outreach and Community Development, USA (2008)\n7.Rev. Gin Khan Khual, Ph.D (2003); General Secretary, ZBCM (1995-99; 2011- pan ) & Consultant,ZBCM (1999-2011); Director, Christ for All Ministry, England (2005 )\n8.Rev. Do Suan Mung, D.D, Founder, Faith Baptist Theological College, Tedim (1986) & Faith Baptist Theological Seminary, Yangon (2003).\n9.Rev. Khoi Lam Thang, M.A.(Linguistics), M.Th; General Secretary, Myanmar Bible Society (2010 Feb. pan)\n10. Rev. Yam Khaw Pau, Ph.D, Assistant General Secretary. Myanmar Council of Churches (2010 May)\n11. Rev. Zel Khaw Swan, D.D, Yangon ah Zomi Pastor sem masa pen (1982)\n12. Rev.Michael Chongluai, D.D, Evangelical Bible Seminary, Yangon ah Zomi lak ah LST Sang hong masa pen (1986)\n13. Rev. Thawng Za Mung, D.D, Myanmar Biblical Christian Fellowship (1975); & Registration Permit from Ministry of Home Affairs (1984) neihna tawh Zomite vaan.\n14. Rev. Jacob Kham Khan Mung, D.D,Christian Literature Center-CLC nei masa (1990)\n15. Rev. Kham Khan Khai, Zangkong Awging (1990) leh ZOLUS aphuankhia pa (1994)\n16. Rev.Job Nang Khaw Thawng, Associate Pastor Tahan, Biakna lam laibu tam a gelhpen (Bu 100 kim); Damlo Laptoh Nasep (Handicapped Uplift Ministry-1998 October 17).\n17. Evan. Langh Do Khup, Zomite gamtat zuun leh etteh tak Video thupi (4) bawlkhia pa (2003 -2010); Khitui Gospel Ministries phuan (1994)\n18. H.Gin En Cin, D.D, Cope Memorial Press ah nasem masa (1964); ZIV-NIV Laisiangtho Ettonna leh Laisiangtho awsuah bawlmasa (2010)\nC. Sports (Kawlgam level)\n(a) Hong Nusia khin sate\n1. Lang Khat Thang, Burma Selected Footballer (1960-65) & Hockey (1960 – 64)\n2. Hang Kho Lian, Burma Selected Footballer(1960 - 65)\n3. Hang Shing, Burma Selected Footballer(1960 – 65)\n4. Kham Suan Mang (Ni Ni), Burma Selected Boxer\n(b) A nungta laite\n1. Mang Lian Sing, Burma Selected Tennis Player (2002 )\n2. Hang Khan Kap , Karatedo (2002 -2003)\n3. Zam Lun Khup, Myanmar Martial Arts- Myanmar Thaing, (2002 )\nD. University Professor/Associate Professor ngahte leh a semlai teng\n1. Dr.Cing Hau Ciin, FRCP, FRACP, Zomi lak a Zato pilna sang pen\n2. Prof. Aye Aye Ngun, Ph.D. ( Prof.2001) History Dept. Western University\n3. Prof. Sing Khaw Neem, (Prof.2003) History Dept.,Yangon Institute of Education\n4. Prof. Nang Suan Kham, Ph.D.( Prof.2008) History Dept, Hinthada University\n5. Prof. Lian Za Khup, Ph.D (Prof. 2011) Philosophy Dept. Kyaukse University\n6. Hau Cingh Mang, Ph.D (Zoology) (2007 July 16) Assoc. Professor, Dagon University\n7. Gin Lun Cing, Assoc. Professor, Botany Department, Distance University, Yangon\nE. Pilna sang Ph.D.ngahthakte leh Nasepna(2005 nungsang)\n1. Kham Man Niang, Ph.D (Electronics & Electrical Engineering) (Dec.2007)\n2. Lian Khan Dim, Ph.D (Pol.Sc.-2008) USA\n3. Gin Lian Mung, Ph.D(Philosophy- Sept.2008),University of Pune, India\n4. Dim San Nuam, Ph.D(Physics)(2010 )A/L, Loikaw University\n5. Mang Uap, Ph.D (Botany) (2011 March) A/L. Pinlong University\n6. Don Sian Man, Ph.D (Botany) (2011 August), Dagon University\n7. Luan Za Ciin, Ph.D (Electrical Engg. 2011), Mandalay\n1. Zam Khan Thang, Ph.D. (2006) Florida, USA\n2. Thuam Cin Khai, D.Ed. (Apr. 12,2007) Education Administration and Supervision, Central Philippines University\n3. Tun Cin Kap, Ph.D (May,2008), Louisiana Baptist University, USA\n4. Mang Cin Pau, Ph.D (ACTS & M, Korea,)(2009), Senior Pastor, Ambassador Baptist Church, Yangon\n5. Michael Dai Za Cin, Ph.D (2009), Reaching The World, Yangon\n6. Man Hau Cing, Th.D Hong Kong(2009)\n7. Suan Za Khup. Ph.D. (Korea) 2010\n8. Khup Lian Pau, Ph.D(2010) Philippines; Pastor Zomi Christian Fellowship, Tokyo\n9. Hung Suan Kim, Ph.D (OT)(2010 May 8) Bob Johns University, USA\n10. Cing Pum Nem, Ph.D Philippines(2010)\n11. Lian Muan Kim, Ph.D(NT)(2011 May) BB&C, Pennsylvania, USA\n12. Pau Suan Kam, Th.D.Hong Kong (2011)\n13. Tual Lian Tuang, Th.D Korea (2011)\nF. Kumpi Nasemlaite\n1. Pa Hau Do Suan, Director General, Political Division, Ministry of Foreign Affairs-MOFA (2011)\n2. Lt. Col. Dr. Vungh Suan Thang, Consultant, Psychiatric Department, Myanmar Defence Hospital, Mingaladon\n3. Maj. Pum Za Sum, Director, Forest Department, Naypyitaw\n4. Thang Do Cin. Director, Divisional Planning Office, Magwe\n5. Go Lian Mang, Deputy Director, Divisional Planning Office, Monywa\n6. Hau Khan Sum, First Secretary, (Political), Myanmar Embassy, Seoul, Korea\n7. Cin Go Lam Thang, Executive Engineer (A), Yangon Electricity Supply Board\n8. Thawng Zo Khai, Superintending Engineer, Electrical Power, Mandalay\n9. Khup Lian Pau, Deputy Director, District Executive Officer, Minglataungnyunt\n10. Lian Cin Mang, Deputy Director, State Road Transport Authority, Kachin State, Myitkyina\n11. Daw Yi Yi Win, Deputy General Manager, Ministry of Agriculture and Irrigation, Naypitaw\n12. Mang Hau Thang, Assistant Director, International Law & Treatise Division, MOFA, Naypitaw\n13. Hau Cing, Assistant Director, Myanmar Medical Research, Naypyitaw\n14. Cin Lian Lum, Assistant Director, Divisional Health Office, Yangon Division\n15. Capt.Thang Sian Piang, Assistant Director, Custom Dept. Myawaddy\n16. Capt. Thang Suan Piang, Assistant Director, Custom Dept. Yangon\n17. Capt. Thawng Deih Khai, Assistant Director, Custom Department, Yangon\n18. Sian Suan Pau, Executive Engineer (B), Yangon Electricity Supply Board\n19. Cherry Mang Man, Assistant Director, National Planning. Naypyitaw\n20. Daw Khin San (a) Ning San Cing, Assistant General Manager, Administration Department, Myanmar Timber Enterprise, Ministry of Environment Conservation, and Forest, Yangon\nG. Literature & Fine Arts, Musicians (Kawlgam Level)\n(a) Literature, Artist & Cartoonist\n1. Cartoon Zo Zam (Zo Zam Cin Pau), Cartoonist\n2. Kyaw Kyaw Oo (Kham Khan Suan), - Artist\n3. Steven Zar Khaing (Cosmo), Steven Cin Za Khai, Writer & Publisher\n4. Tg. Tual Khen Mang. Writer\n1. Sangpi (Thang Sian Sang)\n2. Zamnu (Zam Neih Cing)\n3. Thawn Kham (Thang Thawn Kham)\n1. Salai Victor Zar Lian (Kam Za Lian), Bass Guitarist, Aces\n2. Cin Pi (Gin Suan Cin), Bass Guitarist, Lazy Club\n3. Bo Cin (Cin KhanPum),Bass Guitarist, Plus-3\nH. Zogam Kham tung level te\n1. T.S.Khai (Thang Sian Khai)\n2. Lengtong Pauno (Cin Za Hu Pau)\n3. Cing San (Man Suan Cing)\n1. Zogam Lalpu (Rev.Dr. Sian Za Lal)\n2. David Kham (Nang Suan Kham)\n1. Lengtong Kam Khen (Kam Khen Thang)\n2. Khup Khan Mung\n1. Dr. Cin Sian Pau, Zo Daaklawm (Zo Orchestra) leh Zo Xylophone bawlkhia pa\n1. Lungvakna- Tedim Baptist Convention (1950)\n2. Zangkong Awging (1990)\n3. Zonu Tongluan (2004)\nI. N G O\n1. Dr. Cin Khan Lian, Founder & Director, Ar Yone Oo Social Development Assoc. Ygn.\n2. Dr. Go Chin Zam, Managing Director, Operation Mobilization - OM\n3. Prof. Dr. Suantak von Kamcindal, Founder & Managing Director, Myanmar Community Promotion Co.Ltd.(MCP) & Zomi lak ah First Director (Retd). Ministry of Health; Myanmar Academy of Medical Science member.\n4. Pa Vum Za Nang, Founder, Zogam Rural Development Programme-ZRDP,Kalemyo\n5. Siapi Kung Za Mung, Founder, Ciimnuai Boarder\n6. Siamapi Dai Khawm Ciang, Lois Children Education Centre, Kalaymyo (2001)\nJ. UNICEF Staffs\n1. Pa Hang Za Thawn, Child Protection Specialist, Unicef, Yangon\n2. Pa Piang Suan Mung, Regional Program Officer, Unicef, Kalaymyo\n1. Pa En Za Kap ( Taungzalat Hotel, Kalaymyo)\n2. Pa Vung Suan Pau (Hornbill Nursing Home- Zatopi , Tedim)\n3. Pa Lang Suan Thang (Dynasty Hotel, Mandalay)\n4. Dr.Vum Lian Thang (Victoria Hotel , Mandalay)\n5. Pa Ko Ko Thang (Zam Dong Thang) (Chin Taungtan Hotel & Owner of Bus-station)\n1. Lia Hau Suan Nuam, 5D, (Saka 713), Ciimnuai Boarder, Kalaymyo, d/o Pa Kung Za Mung, Nu Thang Sian Cing\n2. Lia Man Sian Dim, 5D, (Saka 695), Ciimnuai Boarder, Kalaymyo, d/o Pa Thang Sian Mang, Nu Man Lun Niang\n3.Tg, Cing Sian Dal, 4D , (Salama 485) s/o Pa Sian Cin Mang, Nu Khup Khaw NeemTBCY\n4.Tg, Nang Suan Khai, 4D (Saka 996), Top Education Centre,s/o Langh Sian Kam, Nu Dim Sian Man\n1996 kum a kipan in Dr.R.Zam Khen Thang, Dr,Go Za Kham leh Dr.Simon Pau Khan En te in Tedim Upa kikhop 4 vei hong neihpih khit ciangun Mrs.S.T.Hau Go te inn ah Upa kiseh in Dr.R.Zam Khen Thang in President, Pa C.Thang Za Tuan in Secretary leh Richard En Suan Gin in Joint Secretary in hong kiseh hi. Dr. Zam in hong nutsiat khit ciangin October 16, 2004 ni in Mrs. S.T.Hau Go inn mah ah Pa C.Thang Za Tuan in meeting hong sam in EC Temporary in kisehkik in Dr.Go Za Kham President hi.\nKum 2000 lai pek in Pa Tual Khaw Mang, Pa Thawng Khaw Zam, Pa Suang Khan Thang te in Kumpi tungah ana siauh uh Tedim Township Association pen Registration No.1892 tawh December 24, 2004 ni in kingah hi. Ngimna leh deihna kibang ahihman in Col. Khen Za Moong in hong gawm in “Tedim Kipawlna” (Tedim Association) ci-in Colonel pa in hong makaih in Constitution zong hong suaihsak hi. Motto leh Aim kikipsak hi. January 15, 2005ni third meeting 14 AA Inya Yeiktha ah kinei hi. Makai panmun kiseh kik pah hi. Pu Tual Khaw Mang in President (2005 – 2011) sem in Pa C.Thang Za Tuan in Secretary sem hi.\nThubulphuh: Ih phattuam nang aa Kithei, Kikhawl, Semkhawm ding.\nNgimna leh Sepding Tupna: Kikep, Kihuai, Kipanpih siam ding\nTulaitak Upa Panmun Kiseh (2011 July pan)\nPatrons: Col. Khen Za Moong; Rev. Dr. Go Za Kham\nPresident: Dr. C.Thang Za Tuan\nVice Presidents: 1. Dr. Thang Cin Mang\n2. Capt. Pum Khan Pau\n3. Prof. Dr.Nang Suan Kham\nGeneral Secretary: Steven Cin Za Khai;\nTreasurer: Pa Kap Khen Pau\nMembers: Rev. Dr. Jacob Kham Khan Mung Pa Khup Lian Pau (U Sit Aung)\nRev.Dr. Mang Do Thang Dr. Tual Khai\nRev.Dr.Yam KhoPau Rev.Dr.Dam Khua Nang\nRev. Khoi Lam Thang Rev.Dr. Go Cin Zam\nPa Zam Do Dal Dr. Cin Khan Lian, Ar Yone Oo\nDr.Michael Chong Luai Rev.Suan Khan Lian\nPa Len Cin Thang Siama Niang Hen Cing\nSiama Zen Dot Mang Tg. Pau Lun Min Thang\nTg. Cin Suan Kap Tg. Thang Sian Muan\nTg. Kang Za Khai Lia Niang Theih Kim\n1. Finance: Makaipi teng\n2 Health, Physical Edn./Sports and Youth Affairs:\nMakai Siavuan Thang Cin Mang\nMembers: Rev.Jacob Kham Khan Mung; Pa Khup Lian Pau; Dr.Tual Khai;\nRev, Dr. Dam Khua Nang; Tg.Cin Suan Kap; Pa Zam Do Dal\n3. Economic Development, ICT & Women Affairs:\nMakai Capt.Pum Khan Pau\nMembers: Rev. Go Cin Zam; Dr, Cin Khan Lian: Pa Len Cin Thang;\nSiama Niang Hen Cing; Siama Zen Dot Mang; Lia Niang Theih Kim\n4.Education, Litt. Culture, Heritage & Music:\nMakai Prof. Nang Suan Kham\nMembers: Dr. Yam Kho Pau; Rev, Khoi Lam Thang\nRev. Suan Khan Lian; Tg. Pau Lun Min Thang, Rev, Dr. Mang Do Thang\nDr. Michael Chong Luai; Tg. Thang Sian Muan. Tg.Kang Za Khai\nNote: Sub-Committees te in amau sepdan ding leh sep dingte (Terms of References) amau sung pan geel in EC ah approval ngen ding hi.\n(1) Thutawh donghtuakte lem; (2) Zomi Seminar (7) vei bawlta\n(3) Upa Khangham Pi leh Pute Zahtak pahtawina 2 vei piata (2007 & 2010);\n(4) Nargis huihsia thuakte gamsung/pua pan huhna sum leh neek le dawn hawmkhia sawn\n(5) Mautaam thuak khuate huhna antang leh neektheih hawmkhia\n(6) Pilna sang Doctorate ngahte leh Matriculation ah a sang onte pahtawina pia.\n(7) Khuado pawi bawl (8) Post Card leh Calendar kumsim in thoh\n(9) Tedim Zomi Directory bawl (2011) (10) Zomi Uliante leh EC hong nusiate gaal,\n(11) Membership Fund zong (12) Sihna donghtuahna ah ahaksa in hong kote huhna pia\n(13) Gamdang pan huhna kipiate ahi Hornbill Foundation (Singapore) leh Zomi Christian Fellowship(Japan) pan Sangnaupangte huhna piakna leh Sangsia Upa zahtaakte Telpiakna ah amau taangin sepsak\n(14) Zogam ah Tourist te hong pai nading leh Tedim Electric mei Zalui ah huh nading kingen hi.\n(15) Huhna hong kingen khempeuh thagui, thatang leh vaihawmpihna tawh huh theihzah in huh.\n(1) Mikim Life membership / Ordinary Membership lut ciat nading sem ding\n(2) Donghtuahna ah akisam bangin kipanpih ding\n(3) Tan sawm a sang zawhte leh Laisiamte Higher Education a sin zop nading huh theih na geel ding\n(4) Association Fund limtakin zong ding. (Life, Annual & Admission fees, special contribution etc.)\n(5) Zogam Khantoh nading vaihawm theihte vaihawm ding,\n(6) Zomi Seminar zom suakin theih huaite kikum toto in kihawm sawn thei ding.\n(7) Thukinte kikum in sepdingte sem toto ding.\n1. Nasepna khat peuhpeuh ah Tedim Kipawlna in Kumpi phalna tawh kisem ahihzah khat in, Zomite Kipawlna tuamtuam ahi Ciimnuai (MIT+MICT & Yuzana), Dikom; Momno,NGRA, Siamsin, Zocia, Zolus, Zomus, Zonu Tongluan, ZCA, GZA cih bangin Kipawlna tuamtuamte leh Biakna Pawlpi khempeuh tawh khut kilen in na sem in mapangkhawm tawntung ding hi.\n2. Endowment Fund ding kician kinei nailo ahih manin Life membership Fees Ks.50,000 leh Ordinary Membership fees Ks.3000/- te ban-ah hong deihsak a hong panpih nuamte (Well-wishers and supporters( te kiangpan ma hong dinpih ciat ding uh kilam-en pha pen hi.\nTedim Kipawlna Thukhun anuai ah kisuaksak bang hi.\nKHUADO LA PAWLKHAT\n1. (a).Do na liingliing dona liingliing e, gual in kumkhua do na liingliing e.\n(b).Gual in kumkhua dona liingliing e Do han ah nau bang va kap tang e.\n(c). Naubang kap khau bang va ciah tang e, luankhi muantui tak na silsial e\n2. (a). Thangho leh Liando a Nu’n kuangpi akhupnelh a, anuai ah siallei asuak hi e.\n(b). Siallei suak albang adah manin Geeltui ah ni bang a lun hi e.\n(c). Geltui ah nibang a lun hi khawkhang phaipi paak a bang hi e.\n3. (a).Sawmsial cing tanggual va kawm ing,nutun in ka meel hong ma hi e\n(b).Nutun in ka mel hong ma hi, dawhsuang a Puvon hong sa hi e.\n(c).Dawhsuang a Puvon hongsa hi ka dawn ding kaai in ka zak hi e.\n4. (a)Ka Ninun lam in hong ci a kakawng ah dumpuan hong veh sak e.\n(b) Kei pawh tanglam ding ka lawm lo a, ka senvual kaai in ka zak hi e.\n6. (a). Tukawl tawi kum khua i khen a ningzu khum leh aisa aw e.\n(b) .Ning zu khum leh aisa aw e, khan kum sawt ciam laileeng e\n7. (a). Kum kikhen e solkha dang e, ziin in vangkhua zong hen aw.\n(b). Ziin in vaangkhua lam zong hen la, sian sung tuibang siang hen aw\n8. (a). Ka lo nawl aa khuai aw e, sim ngalthen aw, nang in kum khua na thei a ken dong.\n(b).Nang in kum khua na thei a ken dong, ning zu a ken dong, aisa a ken dong\n9. (a) Ei teng khawlkhawm a tuam om lo, khuul a pian in tong kilel leng tun sung khat a piang hi ngeingei e.\n(b) Tun sung khat a piang hi ngeingei e, sanggam suahpih laigui zawng khawm hi ngeingei e.\nHih Tedim-Zomi bup in tukum in khua i do khop theihna pen Tedim Kipawlna makaite’ lunggulhna leh hanciamna kiabek hizenzen lo hi. Yangon khuapi ah om Biakna Pawlpi khempeuh leh Kipawlna tuamtuamte ahi Cimnuai (MIT,MICT leh Yuzana), Dikom, Momno, NGRA, Siamsin, Zocia, Zolus, Zomus, Zonu Tongluan, YCCF, Zozum ah kihel akuamah peuh in lung kituakdiam in lunggulhna, thalawp takin geelkhopna, hanciamna leh sehna bangin kizen takin tavuan la diamdiam in asem akuamah peuhte hang hi. Tua bek hilo in a sumtha a paaitha mahmah uhtawh ma hong panpih ngiat in tha ong pia Pawlpite leh i muan i suan upate hang hipha pen hi. Sum om keileh I sepnopte a mawknapi hi. Tua ahihman amau tung leh akuamahpeuh tungah i vekpi aitang in Tedim Kipawlna in lungkimna leh lungdamkohna thu kong pulak khia uh hi.\nHih bangin ei munsan ciat ah mapangkhawm liailiai kei lehang hih i Khudo khopna tangcing takleh nopci thei hetlo ding ahi gige hi.\nTua ban-ah ei Zomi madawk leh I gam I lei hong laamsang phadiak amau mun ciatah makaite, Kumpi nasemte leh atuamtuam in mapangte zong pahtawina Laipi i pia thei hi. Khuado icih in i it i ngaih hong mualliamsante kha leh mui tawh anungta laite laikuang umkhopna ahihmah bangin tutung in tua Khuado ii thu laigil bulpi khat zong atangtungsak nuam ihi hi.\nAhizongin nasepna khat peuhpeuh ah Dahpa ton laimah bangin akinelhsiahkha leh akiphawk kha paklo om thei den hi. Khuak ii batloh leh theihkhak zawkloh man hi a, akua mah peuh in akisapnate ah nong theihsiam leh san siam nading unleh lungsim hoihtak tawh nong kohkik zawk nading uh deih in kakicin lahna uh kong pulak khol uh hi. I maban semto, zomto tetek lehang tangcing leh picing toto semsem ding hihang ci-in tha la ciat ni.\nCopyright*Tedim Kipawlna makaipi Dr. Prof. C. Thang Za Tuan phalna tawh kikhahkhia hi.\nZomi Media Cottage


url: =Dispenser Pump Shampoo Pump Bath Gel Pump - Dispenser Pump Shampoo Pump Bath Gel Pump Suppliers, Buyers, Wholesalers and Manufacturers - ecplaza.net\nDosage:3.5CC Priming time: 5 Times Closure size:33/410, 28/410, 38/410,32/415,38/400,smooth &ribbed cap .available with an optional metal over shell Highlights: 1)Patent water shield technology. 2)Multi leak-proof technology. 3) Plastic or glass...\ndispenser pump shampoo pump bath gel pump\n1. Product information Shampoo Lotion Pump Dispenser Items model X20G Application shower gel , facial cleaning lotion , body wash , liquid body soap , bath lotion , bath gel , shampoo , hair conditioner , hand sanitizers , dish-washing , detergents...\nPump Dispensers for Shammpoo and Conditioner\nProduct name：YKC-350CF Dosage：3.5CC Priming time： less than 5 Times Closure size：33/410 28/410 38/410 Application：Bath gel, shampoo, hair care product etc. Highlights： 1)Patent water shield technology. 2)Multi leak-proof technology. 3)Patent...


url: =Tulaai Leitung thuthang tuamtuam te Updates (Sep 25) :: ZOMI DAILY\nposted on 26 September 2017 at 3:54 pm Lomkholna: Khawmpau, News, World\nNorth Korea Leh US Kikaap maithei\nUS President Donald Trump in twitter pan ( North Korea won’t be around much longer ) North Korea 🇰🇵 beihaknawnlo ding ci in September 24 ni in gelhkhia mawk ahihman in hih peen Trump in agammite tung ah Gaaltungta hi ci a ataangkona ahihman in US Gaalvanleeng North Korea ongneh masasa kaapkhia ta ding ci in N Korea Foreign Minister Ri Yong Ho in genkhiata hi.North Korea bel ki ngaapsinsen ta gen hi. CNN NEWS\nHindu Pasian kiman\nIndia gam Alwar let Jaipur kuamteng a uk Hindu te Siampi Guru Falahari Maharaj Nungah no Law sinlaai khat abuanna hang in September 24 ni in kiman a Alwar zatopi ah silading inpaipih uh a mawhna amuh uhleh kumtamsimsim thongkiading ci hi. BBC NEWS\nUS leh Apawl te Numei Naupang tampi that\nSyria gam sung ah US leh Apawlpih ten March Khasung bekbek in mawhna neilo Numei naupang 84 bang that uh a, IS gisokte gaaldo akipat vua kipan mawhna neilo mipi 5,343 that uhhi ci in HRW ten September 25,2017 ni in taangkokhia uhh.BBC\nHindu Biaknazui Misi luang 45 kimu\nRakhaing gam Mawngdaw Myone kiang ah akithahkhit ciang akiphum Hindu Biakna zui misi luang 45 September 24,25 sung in kimukhia ci in Kawlgam thuneite in taangkokhia uhhi. Hindu Biakna azui mi-90 mangthang ahihman in azonna pan un akimu ci uhhi. Hih Rakhaing Kala migilo te than hiding in ki um mawh ci uhhi. VOA\nGermany gam kiteelna\nGermany gam kiteelna ah Prime Minister Angela Merkel in gualzawhna ngahki ci in kiteelna thuvaisaite in kipsakna neita uhhi. Christian Democratic Party pan PM Merkel peen tutung a tawh hileh term-4 vilvel ateelcinna hita hi. Khawm Pau\nPrevious: Lungkimna thusim ~ Rev. Let Khaw Suan\nNext: Bang Cidan Inn Papi Na Hiam? ~ Dimno’ Pa


url: =Brianna Lynn Photography - Facebook Page Review - LikeAlyzer\nReview of Brianna Lynn Photography\nPagename: Brianna Lynn Photography [Visit]\nJanet Persaud MUA\nStephanie Nancarrow - Photography\n6963 Brianna Lynn Photography 55\nTop 5 Posts by Brianna Lynn Photography\n2014-01-30 Spring is right around the corner!! Beach Portrait Session Tips |... 11 0 0\n2014-01-20 #motivationalmonday 8 0 0\n2014-01-14 I'm so LOVING these Valentine Cards! 6 1 0\n2014-01-27 I sure do love getting the beautiful orange box from @printicapp! So... 7 0 0\n2014-02-04 Planning my little one's 3rd birthday...time is going way too fast... 4 1 0


url: =September 2008 – Disciple Kap Sian\nZomi leh Zuau thugen\nIdea tuamtuam izakman in lungdam huai sa ingh.\nSim nop mahmah sa mai ingh. Bang hang hiam cih leh tu laitak i minam sung ah Refugee a thudonlo tawm mahmah ding hi. Refugee a thudonlo cih ciang in siauh ding a lunglutlote na tawm in Refugee siauh ding a lutlut a minam pihte tawh a kizop veve lai lam leh tua bang a a siau khin leh a siau lai ding ahi a, a siauh sawmlo ahi a, a siauh sawm loh hang nikhat ni ciang a siau kik veve thei ding cihte a kipan a tuamtuam muhdan leh sandan tuamtuamte i zak ciang zaknop mahmah mai hi.\nRefugee issue icih leh a nuai a Sia TV Lian’ gen Migrant issue tawh kizom hamtang hi.\nMigrant issue igen leh labour/ work right cih bang zong kizom lai veve hi.\nRefugee te in zong nasem in, a gee lote in zong nasem uh hi.\nTua ahih leh Siamna nei khat in a siamna dungzui in na a sep, a hun leh a hanciamna pen Malaysia, Singapore leh gam tuamtuam te in a ngah ding zah kilawm takpi lian mah in a pia hiam?\nRefugee gen loh, Kawl kumpi gen loh Humans right om hi icihna Asia gamte ah en leng a diakdiak Kawlgam pan a pai nasem mite’ sepna leh sep ziah te ah ngah ding zah in akilawm a ngahlo Zomi tampi om ding hi.\nRefugee issue, migrant issue, nonimmigrant issue etc. pen Zomi te tawh aki pelh theihlo thu hi.\nEi lian in i lunglut kei a, i ki zom kha kei ding zong in a lunglut leh akizom i minam pih Zomite tawh omkhawm, nungta khawm ihih man in amau thupitsak khat zong en zong thupisa in sepzia, bawl zia leh dan tuamtuamte khat leh khat kigen, ki huh in kipanpih ding hoih mahmah ding hi.\nHong zom toto lai un.\nMuhna tuamtuam leh akibanglo tuamtuamte tam sem sem leh zaknop sem sem kan lai hi.\nZomi leh Refugee\nZomi leh Refugee cih thulu pen ih ki theihmawh bawl zong in ahi theilo leh, a om toto ding thu ahi hi. Refugee icih pen ‘refuge’ ‘kepna, humna’ cih bang hi a haksatna tuamtuam, simmawhna tuamtuam, bawlsiatna tuamtuam a thuakte cihna a ding hi phadeuh hi.\nLeitung bup mun tuamtuam ah Zomite kizeel in sangkah ding, nasem ding leh vai tuamtuam tawh kipai ziahziah hi. Nidang tawh tehna in tuhun in gamdang pai Zomi ki tam mahmah hi.\nLampi tuamtuam om in, lampi khat a hoih kei leh a dang lampi khat kizong hi.\nNasem ding in gamdang khat a paisawm mi khat in akisam tampi ban ah akisam mahmah leh ahilo theilo in ‘cidamna’ ahi hi. Natna gil nei, liamna leh baina gil anei leh cidamlo khat in gamdang ah nasem in apai ding hi theilo hi. Zato lum ding ahih buang kei leh nasep zong ngah zolo ding a, gamsung zong lut theilo ding hi.\nNatna gil na neih man in na lung a kia hiam?\nNatna lauhuai nei nahih man in gamdang pai theilo in, nasep lah ngahlo in na om hiam?\nSimmawh bawlsiatna thuak in, haksatna tawh kidim in lungkham in na om hia?\nNa guallehna lampi Gualzawhna tawh hong tawnsak i Topa’ muang kawm in thungetna tawh hong kalsuan lecin nang a ding in na mailam hong kihong thei ding hi.\n-HIV/ AIDS, TB leh natna gil tuamtuam na neih man in gamdang pai theilo, ih gam ah lah nasep kician nei theilo, cimawh hamsa in na om hiam? Tua bang a omkha na theih Zomi pih a om hiam?\n-Mite simmawh bawlsiatna na thuak hiam? Tapidaw nahih man in hong ki neng niam in simmawhna na thuak hiam?\n-Ih gam sung ah minam ke khat ihih man in hong ki simmawh in hong ki bawl sia hiam?\nMalaysia hong pai inla na haksatna lompi leh na natna lompi mah tawh hong pai giap in- Kawlgam sang in suakta zaw in na natnate a dam khit loh hang in sawtzaw deuh or sawtpi na nungtak theih beh na ding lampi tampi om hi. Tua bek thamlo in Malaysia ah khawl suakding hilo in gam thumna ah na pai theihna ding lampi zong hong om toto ding hi.\nTu laitak in Malaysia UNHCR ah a tung a i gen haksatna tuamtuam a nei, a thuakte a ding in luthteihna lampi kihong hi.\nNausuak dektak na hi hiam, nau gai tung nahi hiam? UNHCR ah kilut thei lai hi.\nZomi te in i minam hang in simmawh balwsiatna thuak in mite nengniamna khenuai ah a om den ding in Pasian’ in hongdeih den lo hi. Ki simmawhna leh Natna gilte nusia in gam thumna lam na pai nop leh tulaitak lampi kihong lai hi.\nA tung a lai teng ih sim ciang in puaisa dan leh sum lak a nasep cih a om hilo hi.\nA haksa Zomi te a panpih ding leh tuate tawh na sem khawm in a kalsuan khawm ding in Zomi kipawlna om hi. Zomi innkuan khat ah a tawmpen mi khat ta gamdang pai zo leng i Zomi dinmun, i Zomi nuntakna leh i Zomi-te mailam ding hong vak ding hi.\n-Na guallehna lampi, na haksatna lampi, natna gil na neihna lampi gualzawhna leh lampi man ah hong tawnsak ding Zeisu muang kawm in hong kithawi lecin hasatna leh hamsiamna gam sang in a lemtaang zaw gam Pasian in hong tunpih lel ding hi.\nZomi leh Zogam a ding deihsakna tak taw,\nZolai tan 4 tektek?\nA nuai a tegel zaknop in ngaihsut huai leh thupil hi sa ingh.\nTua ban ah ka behlap nop khat ah:\nTan 4 tektek cih zong zak ding hamsa ta hi… thuhun ciang kacihna hi.\nTan 4 genloh tan 2 zong a sin kim ding khang thak Zomi te ki tawm mahmah ta hi.\nTua ahih man in Zomi te in i Zolai bang cih leng lamsang thei ding a, bang cih leng tan 4 ciang bek sin thei kim ding ihiam cih zong ngaihsut beh ding in hoih kasa veve hi.\nA taan, 4, aki bang tek tek icih zong phadawm lai in lungdam huai lai hi.\nTanli gen loh Zolai pen Manglai pan a leh sin kik ki tam zaw ta ding a (a sawtlo in), nikhat ni ciang Manglai pan leh Mikangte in Zolai hong leh sin kik ding hi lai uh hi.\nIh khangthak Zomite in i lai leh pau hong theih ding thupi mahmah sa ingh.\nZolai a kah ngiat lo, akgah vetlo ki tam mahmah bek thamlo in, a kah a om theih nawnloh ding dahhuai kasa mahmah hi.\nHanciam ciat ni. No na bang ci muh uh hiam?\nPilna maw Hauhna?\nZomi te a ding in thuhun in i ngaihsutna hong liinglawng sak leh hong nawngkaisak thei thukhat in Pilna leh Hauhna cih thu ahi kha ding hi. Pilna leh Hauhna icih sang in Pilna maw Cihtheihna ci leng kilawm zaw a, Pilna maw Cihtheihna icih sang in Pilna leh Cihtheihna ci leng hoih zaw hi.\nPilna nei khat cimawh cih omlo ding a, mi hai khat hau gawp cih zong om thei tuanlo hi. Mi khat in bang cih sum ngah ding, bang cileng a lampi om cih a theihna leh a sepna in Pilna pah a, pilna nei khat i tavai lo in a puksihlohna in cihtheihna ahi hi.\nTua ahih man in Pilna maw Hauhna cih ding hilo a, Pilna leh Cihtheihna cih ding ahi zaw hi. Solomon in Pasian’ kiang ah Pilna a nget ciang in Pilna ban ah Hauhna zong na pia thuah lai hi. Zomite in ikisap pen Hauhna zong ahi venvan pah nai kei a Pilna leh Cihtheihna ahi hi.\nAnkhing kham ding ciang leh iki taangsap bang a van zo ding in Pasian in Zomite Pilna leh Cihtheihna hong pia khin lua hi. Imuh nai kei leh, i muh theih naikei leh hanciam lai in, khuadak lai leng Pilna leh Cihtheihna pen Zomi mikim tung ah a om khit ahih lam i phawk thei thei ding hi.\nHaksatna leh Simmawhna a pua keeikaai den ding in Pasian in hong geelsak lo a, i vangikte suahkhia in gualzawhna leh cihtheihna lampite tawn in a masuan ding in hong deihnathu i tel theih na ding thupi mahmah hi.\nZomi te cihtheihna leh Pilna hongpia khin Topa’ min iphat hi!\nadmin Pilna maw Hauhna\nZomi leh Siamna\nZomi leh Pilna, Zomi leh Biakna, Zomi leh IT cihdan thu tuamtuam bek i zangei a Zomi leh Siamna ki tamzak khollo hi.\nA taktak in Zomi leh pilna icih sang in Zomi Siamna ci leng kituak zaw tham ding hi. Siamna namkim a nei Zomi te hi, theihna tuamtuam a nei Zomite hi… cih lungsim ineih ding thupi mahmah a, tua mah bang in i sepna leh i mailam nuntakna ah ih hanciam toh toh lai ding thupi mahmah ding hi.\nSiamna icih ciang in- silbawl, nasep, theihna leh cihtheihna te i bulpi ahih kei leh hong piangkhiatna mun ci leng ki khial lualo ding hi. Mi khat ciat in siamna khat ciat kinei kim khin hi. Siamna khat beek aneilo cih bang omlo ding hi. Ama siamna a thei nailo cih bek a hi zaw ding a, tua a siamna bang hiam cih a kan nailo bek hi ding hi. I siamna i zat theihna in Pilna hi a, Pilna ih zeek siam theihna in siamna mah ahi hi.\nZomi leh Gamdang\nTu hun ciang in Zomite gamdang ah ki lim pai mahmah tek hi. A beisa kum 3 sung tawh etkak leng tu laitak kan in gamdang i pan hun om nailo ding hi. Tuama in tawm zaw kan ding hi. Tua ahih leh gamdang pai Zomite a ding in i lungngaih ding leh i ciin ding leh la paw khat om kha ding hi.\nGadang i pai ciang in mawk pai, cimphawng, sum nei in i zat na ding theilo a mawk pai cih bang om nailo phot hi. Zomi sung ah gamdang pai lak ah a ciah kik ding in a pai sang in a lem leh om suak ding, ahih kei leh pai suaksuak ding cih gamdang pai a tamzaw te’ ngaihsutna hi ding hi. Khat veivei ciang in gamdang pai Zomi te ciahkik ding a lunggulhte in zong gamdang hong tung khin taktak le uh deih bang leh gal ngaihsut bang in ki ciah kik meng meng theilo in, lungsim leh veina om bang in ki kalsuan thei khinlo hi.\nZomi leh Zogam cih hilo in Zomi leh Gamdang cih thulu tawh nang ma ngaihsut dan leh nang ma tuahkhak thute bang hiam cih hong hawmsawn lecin Zomite a ding in manpha mahmah ding hi. Gamdang a omsa, gamdang mun dang khat ah a pai lailai ding te ahi a, ih gamsung ah om in gamdang a pai sawmlo leh, gamsung pan a lem hun ding ngak in gamdang a pai sawmte a ding in theih ding leh zuih ding ahi a, ngaihsut khol ding thu leh la tampi tak i minam a ding in kikum ciat ni.\nZomi leh Gamdang cih thulu tawh nang ma ngaihsutna tuamtuamte hong zom toto lai ni. Manpha in phattuamna tampi a om ding in lamen hi hangh.\nYahoo! Warning Update Account\nThere are quite a few reasons why this must be spam and scam because:\n1. Yahoo Inc. Never and will never use email such as bot@yahoo.com or yahoomail.com.\n2. The company will never inform you to update your password because password renewal policy is not included in your Terms of Service (TOS).\n3. They already have your personal iformation and there is no way they will want you to update them unless you have sent out so many spam and recieved complaint by others- in such cases they will not deal things easily but with a few phone call and verfication process.\n4. If this e-mail would be true, they will provide you with full address along with active phone number (you can try out before doing anything).\n5. If this information is official and true, they will post and announce on yahoo.com website or somewhere officially.\nHowever, by simply looking at the above facts, one can certainly say that it is (the attache email) is spam.\nWishing the best for the Zomi!\nOn 9/7/08, guite james <tguitejames@yahoo.com> wrote:\nI got this the following e-mial, look like legitimate mial from yahoo customer service. If any boby got this kind of e-mial please let me know whether it’s real or not. I really believe that it’s one of the e-mial scam but not quite sure.\nIt’s seem longtime a go I got this kind of e-mail, but I just ignored it then..nothing happen. In case if you got his kinds of e-mial and if u r not sure just ignore it. Better not to reply otherwise you might lose your identity.\nJames Thang Guite— On Sat, 9/6/08, Yahoo! <mailbot@yahoo.com> wrote:\nFrom: Yahoo! <mailbot@yahoo.com>Subject: Yahoo! Warning Update AccountTo: Date: Saturday, September 6, 2008, 9:23 PMDear Yahoo Mail User,\nThis Email from Yahoo Customer care Should be read carefuly,You most folow\nthe guide lines below for safty and security of your Yahoo Email Account. we are\nhaving congestions due to the anonymous registration of yahoo accounts so we are\nshutting down some yahoo accounts and your account was not active in our\ndatabase.If you are still operating this Account please confirm your account by\nfilling the space below. Your User name,password,date of birth and your country\ninformation would be needed to verify your account.\nDue to the congestion in all Yahoo users and removal of all unused Yahoo\nAccounts, Yahoo would be shutting down all unused Accounts, You will have to\nconfirm your E-mail Immediately or your account will be suspended within 24\n* User name: ……………………………\n* Password: …………………………….\n* Date of Birth: ………………………..\n* Country Or Territory: ………………….\n* Enter Verification Number (F9HK11J)………\nAfter following the instructions in the sheet, your account will not be\ninterrupted and will continue as normal. Thanks for your attention to this\nrequest. We apologize for any inconveniences.\nWarning!!! Account owner that refuses to update account after two weeks of\nreceiving this warning Account will be closed permanently.\nYahoo! Account Service.\nadmin IT Tips and Tricks\nZomi vs. Identity Crisis?\nKhangthak Zomite dinmun a nuai a dan hi leh…Name: JohnFather: Pu ZomiMother: Pi ZomiNationality: AmericanRace; BurmesePlace of Birth: Washington D.CTg. John in “I’m a Zomi…” bang tan vei aci diam?”Kei Zomi khat hi ingh” akici ding hiam?Akici thei ding hiam?Tg. Sianpu\n15 GB Pen Drive\nToday I bought 15 GB PenDrive.\nThat is pretty cool but al my data are full immediately after installing quite a number of Portable software for Network and PC Utilities along with some Office Software.


url: =UN Khawmpite akah dingin Tangmi Sapna :: ZOMI DAILY\nposted on 10 December 2017 at 4:45 pm Lomkholna: Gosawmkhup, News, ZIUSA, Zomi\nZomi Innkuan USA Kipawlna in UN ECOSOC Phualpi ah Consultative Status ngah ahih manin, anuai a UN tawh kisai Khawmpite ah Tangmite puakin kikahsak thei hi. 2014 kum a kipan, kumsim in, leitungbup mun tuamtuam a om Zomi makaite, mipil misiamte, uliante, palaite, madawkte, tanute kicial a, ZIUSA Kipawlna min tawh UN Zumpite ah Khawmpi akah dingin kipuak hi. Kipawlna Board of Directors pawl in, ahong tung ding 2018 kum sung inzong ZIUSA Kipawlna min tawh UN Zumpite ah Khawmpi tuamtuam, Thukikupna tuamtuamte akah dingin Tangmi puak dingin kikhensat hi.\nZomi Innkuan USA Kipawlna min tawh UN Zumpite a kibawl ding anuai a Khawmpite akah nuam, anuai a dinmunte tawh akituak Zomi-te in a hun lap-in Tangmi dingin Ngetna Laipi ahong puak dingin muanna leh lam-etna tawh kisam hi.\n1. UN ECOSOC Youth Forum (#2030) – UN Khangno Khawmpi 2018\nA Ni : January 30~31, 2018\nA Mun : UN Head Quarters, New York, USA\nA Thu : https://www.un.org/ecosoc\nTangmi dingin Ngetna Laipi puak ding ni nunung ni: December 24, 2017.\n2. UN CSW62 – UN Numei Khawmpi\nA Ni : March 12~23, 2018\nA Thu : http://www.unwomen.org\nTangmi dingin Ngetna Laipi puak ding ni nunung ni: January 7, 2018.\n3. UNPFII17-2018 – UN Tualsuak Minamte Khawmpi\nA Ni : April 16~27, 2018\nA Thu: https://www.un.org/development\nTangmi dingin Ngetna Laipi puak ding ni nunung ni: February 25, 2018.\nTangmite (Representatives) Dinmun\n1. Zomi Innkuan USA Kipawlna min tawh UN Khawmpite kah nuamin Tangmi (ZIUSA Representatives) hihna angen Zomi-te sung pan Board of Directors Pawl in ateel teengbek kipuak ding hi. Tuaban ah, Board in ateel Tangmite sung pan UN Zumpi in ahong sansak Tangmite bekmah Khawmpi kah thei ding hi.\n2. Tangmi (ZIUSA Representative) dingin Kawl gam, Vai gam, Tuipi Galkhat a om Zomi-te sung pan kingen/kiteel thei ding hi. Khua leh tui kipawlna tang’in ahi zongin, Political Party tang’in ahi zongin, Minam kipawlna tang’in ahi zongin, Sang buppi tang’in ahi zongin, Mimal thu tawh ahi zongin Tangmi (ZIUSA Representative) dingin kingen thei ding hi.\n3. Tangmi (ZIUSA Representative) ding peuhmah in Khawmpi sung a kizang English kam atel thei mi hiding a, Khawmpi tawh kisai thu leh late ahilhsawn thei tangmi kician hiding hi.\n4. UN Khangno Khawmpi akah ding Tangmite pen khangno kum 35 aval hilo ding hi. UN Numei Khawmpi akah ding Tangmite pen a tangzang, amah leh amah vai ading zo Numei hiding hi. UN Tualsuak Minamte Khawmpi akah ding Tangmite pen Gam leh Minam avei Zomi hiding hi.\n5. UN Khawmpite akah ding Tangmi peuhmah in UN Zumpi a omna New York khuapi a kuanna a ciahna ding, Khawmpi hun sung zinbuuk sapna leh annek tuidawn akipan vaksuk vaktohna dingin akisam sum leh paai pen amah leh amah a kisik zo hiding hi. ZIUSA Kipawlna in siklo ding hi. (Theih ding thu: Abeisa hun in ZIUSA Kipawlna in Khawmpi hun sung teng Tangmite zintunna ding Hotel kisapsak hi. Tu tung a Khawmpite tawh kisai in Board of Directors pawlin vaihawmna kinei nailo hi.)\n6. US Gam sung pan ahilo, Gamdang panin ZIUSA Kipawlna min tawh UN Khawmpi akah ding Tangmite in US Visa angah theihna dingin ZIUSA Kipawlna in Zumlai bawlsak ding hi. Gamdang pan akuan Tangmi peuhmah, Khawmpi aman ciangin a Gam ah ciahkik hamtang ding hi. Gamdang pan akuan Tangmite US Gam sung teng ah ama thu tawh suakta takin kizinsak thei ding a, ZIUSA Kipawlna in US Gam sung a khualzinna vai hawmpihlo ding hi.\n7. ZIUSA Kipawlna min tawh UN Khawmpite akah ding akipiakhia Tangmi peuhmah in Zogam leh Zomi a’ding in ZIUSA Kipawlna tawh khut kilen a, itna leh deihsakna takpi tawh ma apangkhawm nuam mi kician, mi muanhuai Zomi ahi dingin kilam-en hi.\nTangmi (Representative) Ngetna\nZomi Innkuan USA Kipawlna min tawh UN Khawmpite akah nuam peuhmah in anuai a Thute, Tangmi Ngetna Laipi sung ah kicing takin khumin, akiciangtan Ngetna Laipi puak ding ni nunung ni lap-in anuai a Tanupi tung ah kipuak thei ding hi.\n1. Full Name (First/ Middle/ Last), Date of Birth (Day/ Month/ Year), Male/ Female, Single/ Married\n2. Address, Telephone, Email\n3. Name of Organization (Kipawlna tang’in akah nuamte), Position (Panmun), Officials (atheihpih)\n4. Education (Laitan), Experience (Gam leh minam, khua leh tui a’ding nasepnate), Projects (Mailam Mabante)\n5. Name of UN Conference (UN Khawmpi Thu), Objectives (Mimal/ Kipawlna Lunggulhna)\nTheih ding: A tung a Tangmi Ngetna Laipi sung a Thute siksan in Board of Directors pawlin Tangmi teel ding a, a kiteel Tangmi peuhmah in ZIUSA Kipawlna tung ah kamciam bawl ding hi.\nTangmi Ngetna Laipi puakna ding (Email / PDF File):\nPa Gosawm Khup\nDirector of UN Affairs\nGSKhup [at] ZomiInnkuanUSA.org\nZogam leh Zomi atawisang zo ding, Minam Mabante ah ma apang zo ding Zomi makai ulian mipil misiam palai tanu madawk nungak tangvalte Zomi Innkuan USA Kipawlna in itna, zahtakna, lam-etna leh muanna tawh hong kimuak hi.\nPrevious: Malaysia, Johor Baru ah naungek bawngnawivui atuh honkhat kiman\nNext: Discrimination Part-1 ~ Dal Sian Amm\nRobert N.K. Hau says\nsum bangzah bang kiging leng hoih ding a hia, mun dang phaknopna hau lua lo dinga tuatin. lam sap, hotel sap leh nek leh dawn cih trngah….. a taangpi thua tuatin.


url: =Japan ah mawtaw khat lengzeza in Bus khat aphutlian laitak Video kizaihkha :: ZOMI DAILY\nposted on 12 June 2017 at 3:56 pm Lomkholna: Japan, News, Sawltak, World\nJapan gamsung ah mawtaw khat lamzikpi tungah ahattai mahmah laitak in lamzikpi alanglam ah lengkhiasuak zeza in Tourist Bus khat nawkkha cih Mainichi News pan kiza hi. Tourist Bus ii Dashcam panin hih tuahsiatna apian laitak Video Record kibawlkha citciat a, lauhuai mahmah hi.\nJapan gamsung Tomei Expressway kici lamzikpi tungah atuahsia kici hi. Video sungpan aki etkik ciangin mawtawneu khat Tourist Bus ii alanglam pan hongtai in, lamzikpi akikal dalna Safety Barrier te tungah honglengto veva in, Tourist Bus phuzai mawk hi.\nTua mawtawneu ahawl pen pasalkhat hi a, tuahsiatna aphual mahah sisuakpah cihi. Tuaban ah Tourist Bus sungah atuangte zong Passenger mi 20 bang liam uh cihi. Tourist Bus sungpan asibel omsamlo hi.\nTourist Bus sungah akigawm in khualzin mi 40 bang atuang uh ahihi. Yamanashi Prefecture sung aom Cherry gah lawhna ah a ending leh aciamding in nikhat hunnuam zangding in Tourist mi 40 bang azinkhia uh hi a, lamkal ah mawtaw khatin lengzeza in Tourist Bus ii amailam taihzansak citciat hi.\nVideo na endih un: Horror moment car flies across motorway and smashes into tourist bus\nHih tuahsiatna pen Saturday ni Japan Local Time 7:30am hunpawl ahihi. Sawltak #zomidaily\nPrevious: Brazil gamsung ah guta khat atalbo ah Tattoo tawh guta ahihlam kigelhsak\nNext: Democracy cih mipi’ deihna bang ki-ukna hilo ~ Pau Khat Suan


url: =Beak Meaning in Hindi & English\nBeak ( चोंच ) Birds in Hindi and English with Meaning & Pronunciation\nBeak in Hindi?\nचोंच - conc\nHow to Say Beak pronunciation in Hindi:\nकठफोड़वा ( kaThphoDvaa )\nकाकातु आ ( kaakaatu aa )\n3. Blue necked jay\nनीलकंठ ( neelkant )\nशतुमुर्ग ( shaturmurg )\nहंस ( hams )\n6. Macaw,a kind of parrot